Ο Ερντογάν προκαλεί την ΕΕ: 'Δε μας νοιάζουν οι κυρώσεις - Η Ελλάδα αποφεύγει τον διάλογο' - Κόσμος | News 24/7\nΟ Ερντογάν προκαλεί την ΕΕ: "Δε μας νοιάζουν οι κυρώσεις - Η Ελλάδα αποφεύγει τον διάλογο"\nΕπιμένει στην προκλητική ρητορική του ο Ρετζέπ Ταγίπ Ερντογάν. Καλεί σε "συνεργασία για εύρεση αμοιβαίας λύσης", χωρίς ωστόσο να υποχωρεί στις διεκδικήσεις του σε Αιγαίο και Μεσόγειο.\n09 Δεκεμβρίου 2020 13:25\n"Η ΕΕ πρότεινε κυρώσεις για την Τουρκία, κάτι που δεν αποτελεί βασικό πρόβλημα για εμάς. Η Ευρώπη έχει επιβάλλει κυρώσεις με διάφορες μεθόδους και στο παρελθόν", είπε κατά τη διάρκεια συνέντευξη Τύπου που παραχώρησε από την Άγκυρα, πριν αναχωρήσει για το Μπακού του Αζερμπαιτζάν. Τόνισε δε, πως η ΕΕ δεν έχει φερθεί με εντιμότητα απέναντι στη χώρα του "και δεν έχει κρατήσει τις υποσχέσεις της".\n"Οι τίμιοι ηγέτες της Ένωσης είναι κατά των κυρώσεων", συνέχισε, φωτογραφίζοντας τη Γερμανία και τη Μέρκελ.\nΠαράλληλα, τόνισε πως "δεν είμαστε διατεθειμένοι να συμβιβαστούμε ως προς την αποφασιστικότητά μας στην ανατολική Μεσόγειο. Η Ελλάδα είναι εκείνη που ποτέ δεν έκατσε στο τραπέζι του διαλόγου. Ωστόσο, αν έρθουν σε διάλογο, εμείς θα τον συνεχίσουμε", είπε, όπως μεταδίδει η Daily Sabah.\n"Θα συνεχίσουμε να υποστηρίζουμε όσα δικαιώματα έχουμε στην Ανατολική Μεσόγειο, όπως θα κάνουμε και με τη βόρεια Κύπρο. Δεν υπάρχει περίπτωση να υποχωρήσουμε στα ζητήματα αυτά" είπε ακόμη. "Δεν θα υποκύψουμε σε απειλές και εκβιασμό... Δεν θα επιτρέψουμε ιμπεριαλιστικό επεκτατισμό" έλεγε άλλωστε ο ίδιος τη Δευτέρα επιμένοντας στη ρητορική του υπέρ των τουρκικών ερευνών σε Αιγαίο και ανατολική Μεσόγειο.\nΓια την εκλογή του νέου προέδρου των ΗΠΑ σχολίασε πως δεν είναι "ξένοι" και πως έχουν συνεργαστεί στενά κατά τη διάρκεια της θητείας του προέδρου Ομπάμα. "Είμαστε σύμμαχοι στο ΝΑΤΟ, αλλά έχουμε αντιθέσεις. Ωστόσο, είναι νωρίς για να προχωρήσουμε σε περαιτέρω δηλώσεις", είπε χαρακτηριστικά. Ακόμη, απέρριψε για άλλη μια φορά την πολιτική των ΗΠΑ ως προς τα όπλα έναντι της Τουρκίας.\nΤην Τρίτη ο υπουργός Εξωτερικών Μεβλούτ Τσαβούσογλου δήλωνε πως η χώρα του θέλει να "βελτιώσει" τις σχέσεις με την Ευρωπαϊκή Ένωση στη βάση μιας πλήρους συμμετοχής της σ' αυτήν.\nΤόνισε ότι τα μεταξύ τους προβλήματα μπορούν να λυθούν "μόνον αν η ΕΕ ενεργήσει με κοινή λογική για να βάλει τέλος στη διένεξη για το φυσικό αέριο που έχει αυξήσει τις εντάσεις στην ανατολική Μεσόγειο" και έχει επιφέρει μια απειλή για κυρώσεις εκ μέρους των ηγετών της ΕΕ.\nΚαι ο υπ. Εξωτερικών της Τουρκίας, ανέφερε πως η Ελλάδα "προκαλεί" παρά τις διπλωματικές προσπάθειες της Τουρκίας.\n"Όλα είναι στο τραπέζι", προσθέτοντας πως η πλειοψηφία των χωρών της ΕΕ συντάσσονται με τις ελληνικές θέσεις. "Δεν είμαστε μόνοι μας. Το βέτο παραπέμπει σε μία χώρα που είναι μόνη της. Δεν είμαστε μόνοι μας, έχουμε πάρα πολλούς συμμάχους", πρόσθεσε.\nΗ χώρα που κρατάει το κλειδί ως προς την επιβολή κυρώσεων στην Τουρκία είναι η Γερμανία, η οποία ασκεί την εναλλασσόμενη προεδρία της ΕΕ το τρέχον εξάμηνο. Το Βερολίνο ήλπιζε ότι θα μεσολαβούσε μεταξύ της Αθήνας και της Άγκυρας, αλλά δήλωσε "οργισμένο" όταν η Τουρκία ξανάρχισε τις έρευνες για κοιτάσματα αερίου στα ανοικτά της Κύπρου τον Οκτώβριο, έπειτα από σύντομη παύση.\nΗ Γαλλία και το Ευρωπαϊκό Κοινοβούλιο επιχειρηματολογούν ότι είναι ώρα να τιμωρηθεί η Τουρκία για την προκλητική τακτική της στην ανατολική Μεσόγειο. Η κυβέρνηση της Τουρκίας απορρίπτει τη σεναριολογία περί επιβολής κυρώσεων από την ΕΕ, τονίζοντας πως η κίνηση αυτή "δεν θα ήταν εποικοδομητική" για τις δύο πλευρές, χρησιμοποιώντας ως δικό της "μαστίγιο" το μεταναστευτικό, για το οποίο αξιώνει περισσότερα χρήματα.\nΠΕΡΙΣΣΟΤΕΡΑ: Ερντογάν, Τουρκία, Γερμανία, Σύνοδος Κορυφής


Cine.gr - Τανίες Head in the Clouds - Σαν Πρόσωπο στα Σύννεφα\nΕποχής | 121' |\nΠρεμιέρα στην Ελλάδα: Παρ 11 Μαρ 2005\nΗμερομηνία κυκλοφορίας DVD: 25/05/2005\nΤρεις ζωές. Ένα πεπρωμένο.\nΗ Γαλλοαμερικανίδα Gilda Besse (Charlize Theron) έχει ήδη αποκτήσει τη σκανδαλώδη φήμη της, όταν ζητάει καταφύγιο- μετά από ένα καυγά με τον εραστή της -από το σοβαρό Guy (Stuart Townsend), Ιρλανδικής καταγωγής και φοιτητή στο Πανεπιστήμιο του Cambridge. Η σχέση τους εξελίσσεται, δεν αντέχει για πολύ όμως και έτσι χωρίζουν για ένα διάστημα τριών ετών. Στο Παρίσι πια η Gilda, φωτογράφος, οπαδός της ηδονής και εχθρός των ηθικών καταναγκασμών, καλεί τον Guy να μείνει μαζί της και μαζί με την προστατευόμενη της Ισπανίδα πρόσφυγα Mia (Penelope Cruz). Ένα ερωτικό τρίγωνο διαφορετικών χαρακτήρων σχηματίζεται ανάμεσα στην οπαδό της μποέμικης χαλαρής ζωής Gilda και στους πολιτικοποιημένους Guy και Mia που αποφασίζουν να εγκαταλείψουν την πρώτη με την έλευση του Β΄ Παγκοσμίου Πολέμου πηγαίνοντας στην Ισπανία για να ενταχθούν στον αγώνα, ο καθένας από το δικό του πόστο. Μετά από αρκετά χρόνια ο Guy θα επιστρέψει στο Παρίσι δουλεύοντας για την αντίσταση, όταν μαθαίνει πως η Gilda έχει γίνει ερωμένη ενός Γερμανού αξιωματικού (Thomas Kretschmann).\nΗ πλοκή που παρουσιάστηκε παραπάνω είναι ένα κομμάτι μόνο από τα μηνύματα που προσπαθεί να περάσει ο John Duigan μέσα από αυτήν τη «δαιδαλώδη» παραγωγή. Καλαίσθητη παραγωγή βέβαια όσον αφορά το στήσιμο, τα σκηνικά της, τις εικόνες και τους ηθοποιούς. Γιατί όσον αφορά το σενάριο και τη σκηνοθεσία, τα πράγματα δεν είναι όσο φωτεινά θα έπρεπε.\nΟ John Duigan αναμφισβήτητα είχε στο μυαλό του να δημιουργήσει μία παραγωγή πλούσια, μεγάλου βεληνεκούς και επικών διαστάσεων. Εγχείρημα απόλυτα θεμιτό αν κρίνει κανείς από τις ικανότητές του ως δημιουργού μέσα από την πραγματικά καταπληκτική ανεξάρτητη αμερικάνικη ταινία με την οποία έχει συνδέσει το όνομά του, το επαρχιακό δράμα «Σκυλιά στη Χλόη». Ωστόσο, αυτή τη φορά το παιχνίδι χάθηκε κάπου ανάμεσα στους διάσημους πρωταγωνιστές του και στην ιστορία του που ενώ προσπαθεί να πει πολλά αφήνει τον θεατή με ένα μεγάλο κενό και ένα πλούσιο συναίσθημα αδιαφορίας. Το έργο του μοιάζει κενό, χωρίς ψυχή, όσο κι αν προσπαθεί να το παραγεμίσει με στολίδια και καλούδια που τελικά περισσότερο βλάπτουν παρά ωφελούν, ενώ η σκηνοθεσία του δεν απογειώνει την παραγωγή ούτε για μία φορά.\nΈνα από αυτά τα στολίδια δεν είναι άλλο από την κεντρική ηρωίδα, τη μοναδική Charlize Theron. Στο ρόλο της «ελεύθερης» γυναίκας Gilda Besse, λάμπει για άλλη μία φορά μέσα από σεκάνς προσεχτικά επιλεγμένες για να αναδείξουν όλο το μεγαλείο της ακτινοβολίας της. Η ερμηνεία της είναι σταθερά γοητευτική και απόλυτα δικαιολογημένη από τη ψυχολογία του χαρακτήρα που υποδύεται, ωστόσο, μοιάζει λίγο ξεθωριασμένη από ανάλογες ερμηνείες παρόμοιων γυναικών στο παρελθόν του κινηματογράφου. Η Penelope Cruz από την πλευρά της είναι η «εξωτική» ανάσα της ταινίας σε ένα δύσκολο ρόλο που δεν καταφέρνει ωστόσο να κερδίσει τη συμπάθεια του κοινού, όχι τόσο εξαιτίας των ερμηνευτικών προβλημάτων, όσο της ίδιας της ροής του σεναρίου. Και ο Stuart Townsend (“About Adam”) αποδίδει την ομορφιά και το σεβασμό που αρμόζει στο ρόλο του αρσενικού τρίτου, ενώ ο Kretschmann μοιάζει να επαναλαμβάνει λίγο το μοτίβο του συμπαθητικού αξιωματικού των Ναζί από το “The Pianist”.\nΈνα λαμπρό και φωτεινό, λοιπόν, επιτελείο ηθοποιών στα χέρια του Duigan που μένει στην ταινία ως το μόνο ατού της προσπάθειάς του. Και είναι κρίμα γιατί είναι ένας δημιουργός με αμέτρητες δυνατότητες αλλά δυστυχώς πέφτει στην παγίδα της εκμετάλλευσης μίας ιστορίας σε τέτοιο βαθμό που καταλήγει κουραστική και ανιαρή για το κοινό της. Τα κλισέ στην αφήγηση είναι πολλά, οι στερεότυποι χαρακτήρες δεν απογειώνουν τους ρόλους και το τετριμμένο αποτέλεσμα μειώνει τα αισθητικά πλεονεκτήματα της ταινίας. Καταλήγουμε να παρακολουθούμε ένα μελόδραμα για σεξ, κατασκόπους, αγάπη και πόλεμο που θα μπορούσε να εξελιχθεί ίσως όμορφα σε μία τηλεοπτική σειρά, αλλά χάνεται στην κινηματογραφική ώρα που του αναλογεί. Στα θετικά ωστόσο, του όλου εγχειρήματος αξίζει να σημειωθεί η επιτυχημένη αναπαράσταση της εποχής που διαπραγματεύεται και οι όμορφες εικόνες.\nHEAD IN THE CLOUDS – ΣΑΝ ΠΡΟΣΩΠΟ ΣΤΑ ΣΥΝΝΕΦΑ\nΑυτό που έχω παρατηρήσει τελευταία είναι πως τα φιλμ που μεταφέρουν την δράση του στην περίοδο του μεσοπολέμου, δεν έχουν και τόσο καλή πορεία εμπορική, παρόλο που οι παραγωγές είναι το λιγότερο αξιόλογες. Από τον σχετικό αυτό κανόνα δεν ξεφεύγει και το Head in the Clouds, η τελευταία δημιουργία του John Duigan (One Night Stand) που τοποθετεί μια εκρηκτική ερωτική ιστορία μπροστά σε πολύ όμορφα κινηματογραφημένα τοπία όπως η Πόλη του φωτός ή το προπολεμικό Λονδίνο. Η Καναδέζικη παραγωγή θυμίζει έντονα στο ξεκίνημα της ταινίες της Merchant / Ivory Productions, στην πορεία εξελίσσεται σε ένα ακραίο ερωτικό παιχνίδι και στο φινάλε της φέρνει στο μυαλό στιγμές που εκτυλίχθηκαν πρόσφατα στην Malena, όπου μια επίσης πανέμορφη καλλονή του σύγχρονου σινεμά, περνά πολύ δύσκολες στιγμές. Και λέω «επίσης» διότι στο φιλμ πρωταγωνιστεί ο κατάξανθος άγγελος που ονομάζεται Charlize Theron η οποία κατόπιν του Oscar ερμηνείας που απέσπασε ακολουθεί ποιοτικότερες επιλογές από το παρελθόν. Η Theron καταφέρνει όχι μόνον να κόψει την ανάσα των θεατών αλλά και του «αναιμικού» Stuart Townsend που είναι πασιφανές πως δεν μπορεί να την κοιτάξει κατευθείαν στα μάτια. Λίγη χαρακτηρίζεται – αν και ο ρόλος κρίνεται καταλυτικός για την εξέλιξη της υπόθεσης – και η παρουσία της Penelope Cruz, που στην μετά-Cruise εποχή ακολουθεί έντονα καθοδική πορεία!\nΤο DVD από την Audiovisual προσφέρει πολύ καλή ποιότητα εικόνας και ήχου, σε περιορισμένα κυρίως λόγω θεματολογίας επίπεδα. Το σάουντρακ φέρει και την σφραγίδα της DTS αν και σε ελάχιστα σημεία φαίνεται η δράση του δωματίου να ζωντανεύει. Η εικόνα σαφώς και ξεχωρίζει αφού οι τοποθεσίες – Παρίσι, Λονδίνο, Κέμπριτζ - δίνονται με αξιοσημείωτη λεπτομέρεια και φυσικότητα.\nΣε γενικές γραμμές πρόκειται για μια ταινία λίγο περίεργη αφού σε κανένα της σημείο δεν προϊδεάζει πως στο τελευταίο της τέταρτο θα εξελιχθεί σε…πολεμικό θρίλερ. Καλή.\n<Χωρίς Τίτλο> - LittleGreenBag - Τετ 04 Ιαν 2012 - 14:25\nΝομίζω πως η συγκεκριμένη ταινία προοριζόταν για κάτι μεγάλο και κατέληξε σε κάτι μέτριο. Ας πούμε πως μονάχα μετά την μία ώρα αποκτά μεγαλύτερο ενδιαφέρον και πως οι ερμηνείες είναι αρκετά μέτριες, ξεκινώντας από την Charlize Theron. Μια πολύ εντυπωσιακή γυναίκα αλλά αρκετά απογοητευτική στους ρόλους της - μιλώντας πάντα υποκειμενικά. Κακά τα ψέμματα, οι πολύ λαμπεροί stars του σινεμά κλέβουν την παράσταση και επηρεάζουν τον θεατή περισσότερο με την γοητεία τους. Καλή Penelope Cruz (της άξιζαν περισσότερες ατάκες ομολογουμένως συγκριτικά με την Theron που ουσιαστικά απλώς έκανε την γατούλα στον Stuart Townsend και θα ήταν πολύ καλύτερη πρωταγωνίστρια σε κομεντί, αν και καθώς εξελίσσεται η ταινία, υπάρχουν και σκηνές που εκπλήσσει ευχάριστα. Ωστόσο ίσως απλώς φταίει ο αντιπαθητικός της ρόλος). Αδιάφορος Stuart Townsend. Συμπαθητικό τέλος, όχι όμως και μη αναμενόμενο.\nαν έγινα πολύ κακιά, please let me know :P


Ομορφιά | Tα μυστικά 5 διάσημων γυναικών για λαμπερό δέρμα! | Όμορφα Μυστικά της Βίκυς Χατζηβασιλείου\nΣυγκεντρώσαμε τα μυστικά 5 διάσημων γυναικών με αξιοζήλευτο και λαμπερό δέρμα και σας τα παρουσιάζουμε! Είναι εύκολα και γρήγορα, ενώ μπορεί η κάθε μια μας να τα εφαρμόσει στη στιγμή.\nΗ Miranda Κerr είναι ένα από τα πιο γνωστά μοντέλα που όλοι θαυμάζουν το λαμπερό δέρμα της. Τί κάνει, όμως, η ίδια και φωτίζει το πρόσωπό της; Έχει αποκαλύψει σε συνέντευξή της ότι χρησιμοποιεί το lip balm της για να κάνει highlight πάνω από τα φρύδια της και στα ζυγωματικά της. Αυτό δίνει μια φυσική λάμψη, πολύ νεανική χωρίς υπερβολές. Φυσικά, πρέπει να προσέξετε το χρώμα του lip balm να μην είναι έντονο αλλά σε φυσικούς τόνους για να σας δώσει μια νότα φρεσκάδας στην επιδερμίδα!\nΗ πολυαγαπημένη ηθοποιός Emma Stone εντυπωσιάζει πάντα με τις εμφανίσεις της. Η ίδια έχει δηλώσει ότι το μυστικό της για απαλό και λαμπερό δέρμα είναι το σταφυλέλαιο, το οποίο χρησιμοποιεί, αρκετά συχνά, ως ενυδατική προσώπου. Το σταφυλέλαιο έχει βιταμίνη Ε και αντιοξειδωτικές ιδιότητες και πολλοί είναι αυτοί που ορκίζονται στα ευεργετικά του αποτελέσματα, καθώς κάνει ενυδατώνει το δέρμα, το κάνει πιο ελαστικό και βοηθάει στα σημάδια ακμής!\nΤο πασίγνωστο μοντέλο χρησιμοποιεί για τον καθαρισμό του προσώπου ένα υλικό που όλες έχετε στην κουζίνα σας, το γάλα! Συγκεκριμένα, ανακατεύει γάλα με μεταλλικό νερό και πλένει με αυτά το πρόσωπό της. Το γάλα είναι ένα φυσικό συστατικό για να έχετε λεία επιδερμίδα στην στιγμή. Είναι ιδανικό για τις ξηρές επιδερμίδες, διότι τις ενυδατώνει πλήρως, αλλά είναι, επίσης, φημισμένο για τις antiaging ιδιότητές του, λόγω του μαγνησίου που επιβραδύνει τη γήρανση, αλλά και της βιταμίνης D που βοηθάει στις λεπτές γραμμές του προσώπου και στις ρυτίδες.\nΗ Kate Moss έχει δηλώσει ότι όταν νιώθει κουρασμένη και θέλει να δώσει φρεσκάδα στο δέρμα της με απλές και γρήγορες κινήσεις, βουτάει το πρόσωπό της σε παγωμένο νερό κάθε πρωί. Προσθέτει, όμως, και μερικές φέτες αγγουριού μέσα σε αυτό. Το κρύο νερό μπορεί να μειώσει το πρήξιμο του προσώπου, εκτός του ότι σας κάνει να ξυπνάτε αμέσως, και σε συνδυασμό με το αγγούρι, που βοηθάει στην ενυδάτωση του δέρματος, είναι ό,τι πρέπει!\nΆλλη μια πανέμορφη ηθοποιός που παραδέχεται τα μυστικά περιποίησής του προσώπου της. Η Scarlet προσπαθεί κι εκείνη να χρησιμοποιεί φυσικά συστατικά στο πρόσωπό της και, έτσι, ένα από τα δικά της τρικ είναι το μηλόξυδο! Συγκεκριμένα, η γνωστή ηθοποιός έχει παραδεχτεί ότι το μηλόξυδο είναι πολύ ωφέλιμο όσον αφορά τα σημάδια ακμής στο πρόσωπο. Όντως, οι ιδιότητές του είναι εξαιρετικά ευεργετικές και αντιβακτηριακές και έχει την ικανότητα να αποφράσσει τους πόρους του δέρματος αφήνοντας το να αναπνέει. Μπορεί, επίσης, να απομακρύνει τα νεκρά κύτταρα και να κάνει την επιδερμίδα να φαίνεται πιο νεανική και υγιή!


PierikosNews.gr : Καμπερίδης: «Τελικός ''ξεσπάσματος'' ο αγώνας της Κυριακής!»\nΑπό ADMIN - PierikosNews στις Δεκεμβρίου 17, 2015\nΑνώνυμος 18 Δεκεμβρίου 2015 - 12:12 μ.μ.\nΜπορεί να υπάρξει μια επίσημη τοποθέτηση του ΔΣ για τούς -6 βαθμούς . Στην mikriliga υπάρχει ρεπορτάζ για την Νίκη Βόλου στο οποίο αναφέρει ότι ο Πιερικος ποτέ δεν διεκδίκησε ενεργά τούς βαθμούς\nΑνώνυμος 18 Δεκεμβρίου 2015 - 1:32 μ.μ.\nΝομικά ο Πιερικος έχει δίκιο. Αν όμως δεν κινήθηκε εγκαίρως και καταλλήλως για να το υπερασπιστεί στα αρμόδια όργανα τότε δυστυχώς το-6 θα παραμείνει. Μια ενημέρωση όπως κάνουν και οι άλλες ομάδες με παρόμοιο πρόβλημα δεν θα έβλαπτε.\nΑνώνυμος 18 Δεκεμβρίου 2015 - 7:51 μ.μ.\nΝομίζω πως άλλη περίπτωση ο ΘΦΗ και Νίκη και άλλη του Πιερικου. Γιατί εμείς πεσαμε φυσιολογικά στην Γ, ενώ αυτοί προτίμησαν τη Γ αντί της Β για να γλυτώσουν τα χρεη.\nΑνώνυμος 19 Δεκεμβρίου 2015 - 11:45 μ.μ.\nνα υπαρξει ενημερωση για τους 6 βαθμους και γιατι δεν εγινε γνωστη η εφεση για τους βαθμους απο την νικη βολου


Με την παρουσία τους, τίμησαν την Συνέλευση\nο Βουλευτής Ά Θεσσαλονίκης και Γραμματέας Κοινοβουλευτικής Ομάδας ΝΔ κ. Σταύρος ΚΑΛΑΦΑΤΗΣ,\nο Βουλευτής Ά Θεσσαλονίκης κ. Κωνσταντίνος ΓΚΙΟΥΛΕΚΑΣ,\nο Βουλευτής ΄Β Θεσσαλονίκης κ. Λεωνίδας ΣΤΟΛΤΙΔΗΣ,\nο εκπρόσωπος του ΚΙΝΑΛ κ. Γεώργιος ΦΕΣΤΕΡΙΔΗΣ,\nο εντεταλμένος Σύμβουλος του Δήμου Θεσσαλονίκης, αρμόδιος για θέματα της δημοτικής Αστυνομίας κ. Δημήτρης ΔΑΓΚΛΗΣ,\nο Γενικός Επιθεωρητής Αστυνομίας Βορείου Ελλάδος, Αντιστράτηγος κ. Κωνσταντίνος ΣΚΟΥΜΑΣ,\nο Διευθυντής Αστυνομικών Επιχειρήσεων Θεσσαλονίκης, Υποστράτηγος κ. Γεώργιος ΔΟΥΒΑΛΗΣ,\nο Διευθυντής Ασφαλείας Θεσσαλονίκης, Ταξίαρχος κ. Αντώνιος ΤΖΙΤΖΗΣ,\nο Διευθυντής Αλλοδαπών Θεσσαλονίκης, Αστυνομικός Διευθυντής, κ. Απόστολος ΧΑΒΔΟΥΛΑΣ,\nο Διευθυντής Αστυνόμευσης Κρατικού Αερολιμένα Θεσσαλονίκης, Ταξίαρχος κ. Αριστείδης ΜΠΑΡΜΠΟΥΤΗΣ,\nο Βοηθός Γενικού , Αστυνομικός Διευθυντής κ. Κωνσταντίνος ΣΠΑΝΟΥΔΗΣ,\nο Πρόεδρος της ΠΟΑΣΥ, κ. Γρηγόριος ΓΕΡΑΚΑΡΑΚΟΣ,\nο Αντιπρόεδρος Οικονομικών Θεμάτων της Ομοσπονδίας, κ. Βασίλης Πανταζής,\nο Αντιπρόεδρος Δ.Σ. της ΠΟΑΣΥ, κ. Θεόφιλος ΠΑΠΑΔΑΚΗΣ,\nο Γραμματέας Δημοσίων Σχέσεων & Γραμματέας Διεθνών Σχέσεων της ΠΟΑΣΥ, κ. Σταύρος ΦΕΤΚΟΣ,\nτο Μέλος της Εκτελεστικής Γραμματείας της ΠΟΑΣΥ κ. Δημήτριος ΠΑΔΙΩΤΗΣ,\nτο Μέλος του Διοικητικού Συμβουλίου της ΠΟΑΣΥ, κ. Γεώργιος ΔΕΛΗΓΙΩΡΓΗΣ,\nτο Προεδρείο της Ένωσης Αξιωματικών Κεντρικής Μακεδονίας,\nτα Προεδρεία των Ενώσεων Αστυνομικών Υπαλλήλων Αλεξανδρούπολης, Ημαθίας, Πιερίας, Σερρών, Φλώρινας,\nτο Προεδρείο της Ένωσης Στρατιωτικών Περιφερειακής Ενότητας Θεσσαλονίκης,\nο Πρόεδρος του Παραρτήματος Βορείου Ελλάδος της Αθλητικής Ένωσης κ. Γεώργιος ΖΑΧΑΡΗΣ,\nο πρώην πρόεδρος της ΠΟΑΣΥ κ. Χρήστος ΦΩΤΟΠΟΥΛΟΣ,\nκαθώς επίσης πολλοί συνάδελφοι και πολίτες.\nΟ Γενικός Γραμματέας της Ένωσης, κ. Γεώργιος ΧΑΤΖΟΠΟΥΛΟΣ, παρουσίασε τον Διοικητικό Απολογισμό, ο οποίος εγκρίθηκε από τα μέλη της Ένωσης. Εν συνεχεία, ο Ταμίας κ. Ιωάννης ΜΑΖΝΕΪΚΟΣ παρουσίασε και ανέλυσε τα στοιχεία του Οικονομικού Απολογισμού, λαμβάνοντας με τη σειρά του την έγκριση των μελών.\nΕν συνεχεία, ο Πρόεδρος της Ένωσης Αστυνομικών Υπαλλήλων Θεσσαλονίκης, κ. Θεόδωρος ΤΣΑΪΡΙΔΗΣ, ανέπτυξε όλες τις ενέργειες στις οποίες προέβη η Ένωση το προηγούμενο χρονικό διάστημα, ενώ ανέλυσε και τις προτάσεις οι οποίες έχουν κατατεθεί προς την Πολιτική και Φυσική Ηγεσία καθώς και σε άλλα συναρμόδια Υπουργεία. Κατά την διάρκεια της ομιλίας του τόνισε, ότι οι Έλληνες Αστυνομικοί σε μία δύσκολη κατά κοινή ομολογία περίοδο για την χώρα μας, βρέθηκαν στην πρώτη γραμμή τόσο για εθνικά όσο και στα κοινωνικά ζητήματα και ανταποκρίθηκαν επάξια, παρά τα πενιχρά μέσα τα οποία διαθέτουν. Κάτι το οποίο μέχρι σήμερα η Πολιτεία δεν έχει αναγνωρίσει εμπράκτως.\nΑκολούθησε η ομιλία του Προέδρου της ΠΟΑΣΥ, κ. Γρηγόριου ΓΕΡΑΚΑΡΑΚΟΥ, ο οποίος προχώρησε σε μια ενδελεχή ενημέρωση για τα τρέχοντα ζητήματα.\nΑκολούθησαν χαιρετισμοί από τον Γενικό Επιθεωρητή Αστυνομίας Βορείου Ελλάδος, Αντιστράτηγο κ. Κωνσταντίνο ΣΚΟΥΜΑ, από τον Βοηθό Γενικού Αστυνομικό Διευθυντή κ. Κωνσταντίνο ΣΠΑΝΟΥΔΗ, από τον Βουλευτή Ά Θεσσαλονίκης και Γραμματέα Κοινοβουλευτικής Ομάδας ΝΔ κ. Σταύρο ΚΑΛΑΦΑΤΗ, από τον Βουλευτή ΄Β Θεσσαλονίκης κ. Λεωνίδας ΣΤΟΛΤΙΔΗΣ και από τον εκπρόσωπο του ΚΙΝΑΛ κ. Γεώργιος ΦΕΣΤΕΡΙΔΗΣ.\nΑκολούθησαν οι καθιερωμένες βραβεύσεις συναδέλφων μας και Υπηρεσιών, οι οποίοι με προθυμία και ζήλο κατά την εκπλήρωση των καθηκόντων τους, εξιχνίασαν σημαντικές υποθέσεις και αναχαίτισαν επιτυχώς σοβαρά επεισόδια που στόχευαν στη διατάραξη της δημόσιας τάξης. Ιδιαίτερη στιγμή η βράβευση του πρώτου Προέδρου της Ένωσης Αστυνομικών Υπαλλήλων Θεσσαλονίκης κ. Ανέστη ΚΕΛΕΣΙΔΗ από τον Πρόεδρο της Ε.Α.Υ.Θ. ΤΣΑΪΡΙΔΗ Θεόδωρο.\nΟ Αντιπρόεδρος Οικονομικών Θεμάτων της Ομοσπονδίας, κ. Βασίλης Πανταζής, ενημέρωσε τους συναδέλφους αναλυτικά για την πρόταση που κατέθεσε η Ομοσπονδία μας για το βαθμολόγιο, καθώς επίσης και για όλα τα υπόλοιπα θέματα οικονομικής φύσεως που απασχολούν το προσωπικό.\nΑκολούθησαν ερωτήσεις των παρευρισκομένων και μετά το πέρας αυτών έλαβε τέλος η ετήσια Γενική Συνέλευση της Ένωσης Αστυνομικών Υπαλλήλων Θεσσαλονίκης.\nΤο Προεδρείο της Ένωσης ευχαριστεί τα μέλη της και όλους τους προσκεκλημένους, που παρευρέθηκαν στις εργασίες του ανώτατου Οργάνου μας.\nΘεσσαλονίκη, 5 Ιουλίου 2020


O γκρινι@ρoγατος: Ιουνίου 2011\nτο μεσοπρόθεσμο πέρασε ώρα για ξεκούραση !!!\nΑναρτήθηκε από Γκρινι@ρογατος στις 29.6.11 0 σχόλια\nαυτά είναι τα τιμημένα γηρατειά !!!\nΟ Τοτός στην κρεβατοκάμαρα των γονιών του !!!\n- Πάω που λέτε, ξαπλώνω, μετά από λίγο, μου λέει ο πατέρας μου :"Τοτό, κοιμήθηκες;" "Όχι", του απαντάω. Μετά από λίγο με ξαναρωτάει: "Τοτό, κοιμήθηκες;" "Όχι", του απαντάω. Μετά από λίγο με ρωτάει για τρίτη φορά: "Τοτό, κοιμήθηκες;" "Όχι", του απαντάω. Και μ'αρχίζει στις σφαλιάρες για να με πάρει ο ύπνος...\nΑναρτήθηκε από Γκρινι@ρογατος στις 29.6.11 1 σχόλια\nΝέες πινακίδες στον δρόμο για την βουλή !!!\nΑναρτήθηκε από Γκρινι@ρογατος στις 28.6.11 0 σχόλια\nΗ γριούλα και αλλαγές στη βουλή.!!!\nΛέει λοιπόν ότι πρέπει να...αλλάξουν τις μοκέτες στην Βουλή από κόκκινες να τις κάνουν μπλε.\nH ΜΕΣΟΠΡΟΘΕΣΜΟ Η ΤΑΝΚ !!!\nΑναρτήθηκε από Γκρινι@ρογατος στις 27.6.11 0 σχόλια\nΤην ώρα που κόβονται επιδόματα σε παιδιά που τα έχουν ανάγκη και τα μέτρα διαδέχονται το ένα το άλλο, κάποιοι πετάνε τα χρήματα του ελληνικού λαού σε φιέστες και γιορτές.\nΜόνο για την τελετή έναρξης των αγώνων δαπανήθηκαν σχεδόν 8 εκατομμύρια ευρώ, ενώ για τους αγώνες θα δοθούν 70.000.000, όταν η προηγούμενη διοργάνωση που είχε φιλοξενηθεί στην Σαγκάη είχε...\nΟλοι οι νέοι φόροι-φωτιά !!!\nιδικότερα τα φορολογικά μέτρα που περιλαμβάνονται στον εφαρμοστικό νόμο του μεσοπρόθεσμου πλαισίου είναι:\n-η έκτακτη εισφορά 1-4% θα εξοφληθεί σε\nέξι μηνιαίες δόσεις με ελάχιστη δόση τα 300 ευρώ.\nφρέσκα ανέκδοτα για τον Μπεο !!!\n-Φήμες λένε ότι ο Μπέος "έστησε" και το ....Δαβίδ Vs Γολιάθ\nΑναρτήθηκε από Γκρινι@ρογατος στις 26.6.11 2 σχόλια\nΕΛΛΗΝΙΚΟ ΠΟΔΟΣΦΑΙΡΟ ΠΟΙΟ... ΣΤΗΜΕΝΑ ΔΕΝ ΓΙΝΕΤΕ!!!\nΑναρτήθηκε από Γκρινι@ρογατος στις 24.6.11 1 σχόλια\nΑναρτήθηκε από Γκρινι@ρογατος στις 24.6.11 0 σχόλια\nΠιάσανε έναν παππού που χτύπησε τον Χατζιδάκι!!!\nεπιτέλους το κράτος άρχισε να δουλεύει !!!\nπληροφορίες λένε ότι αναζητείται και μια γιαγιά 85 χρόνων!!!\nΠαππού μην μασάς να αγιάσει το χέρι σου , όταν μετά πολλά χρόνια φύγεις από τον κόσμο τούτο θα έχεις τουλάχιστον την συνείδηση σου καθαρή.\nΥ.Γ ρώτησε κανένας τον παππού γιατί χτύπησε τον βουλευτή ;τι τον έκανε να τον βαρέσει...;\n''Eνας 68χρονος προσήχθη σήμερα ως ένας από τους δράστες της απρόκλητης επίθεσης σε βάρος του βουλευτή της Νέας Δημοκρατίας Κωστή Χατζηδάκη στις 15-12-2010, στην...\nοδό Πανεπιστημίου στην Αθήνα, με αποτέλεσμα τον τραυματισμό του βουλευτή.\nΟ 68χρονος ομολόγησε τη συμμετοχή του στην επίθεση σε βάρος του κ. Χατζηδάκη.\nΑναρτήθηκε από Γκρινι@ρογατος στις 23.6.11 0 σχόλια\nΗ Γερμανία χρωστά στην Ελλάδα 577 δις ευρώ !!!\nΟ Γάλλος οικονομολόγος Jacques Delpla …σε συνέντευξη του στην εφημερίδα Les Echo εξηγεί πως η Γερμανία χρωστά στην Ελλάδα από τον Β’ Παγκόσμιο Πόλεμο το ιλλιγγιώδες ποσό των 575 δισεκατομυρίων ευρώ και το..\nεπεξηγεί με τον μύθο του Αισώπου.\n''Όλοι γνωρίζουν τον μύθο με τον τζίτζικα και τον μέρμυγκα. Μόνο που η ιστορία συνεχίζεται, γιατί ήταν το μυρμήγκι που χρηματοδότησε τον τζίτζικα στο παρελθόν και που βαρύνεται τώρα με τα χρέη του. Οι παππούδες του μυρμηγκιού είχαν εξοντωθεί από τους παππούδες και της γιαγιάδες του τζίτζικα και φέρουν κατά συνέπεια μία βαριά πολιτική και οικονομική ευθύνη.Σύμφωνα με τους υπολογισμούς μου, οι Γερμανοί χρωστούν στους Έλληνες τουλάχιστον 575 δισ. ευρώ σε τίτλους από τον Β’ Παγκόσμιο Πόλεμο. Οι Γερμανοί χρωστούν πολύ περισσότερα στην Ελλάδα από ότι χρωστούν οι Έλληνες στην Γερμανία. Και τέλος, ζουν και οι δύο στο ίδιο κτίριο και εάν ανατινάξουμε το διαμέρισμα του τζίτζικα, τότε θα καταρρεύσουν όλοι''.\n- Παιδί μου, ξέρεις ποιος είμαι εγώ;...Ο Αϊ-Βασίλης. Ίσως μπορώ να σε βοηθήσω!\nήθελε για μεζεδάκι το πιτσιρικά !!!\nο πιτσιρικάς δεν μάσησε δείτε εδώ το video πως έμεινε με την όρεξη το λιοντάρι!!!\nΑναρτήθηκε από Γκρινι@ρογατος στις 22.6.11 1 σχόλια\nο παππούς και το σκουλήκι !!!\nστον εγγονό και του λέει:....- Θα σου δώσω πέντε ευρώ αν μπορέσεις να ξαναβάλεις το σκουλήκι μέσα\nαπό λίγο κατάλαβε ότι δεν γινόταν τίποτε έτσι.\nΈτρεξε μέσα πήρε την\nΑναρτήθηκε από Γκρινι@ρογατος στις 22.6.11 0 σχόλια\nνέα εμφάνιση στα κινητά\nγια όσους έχουν κώλυμα και μπαίνουν\nστην σελίδα από το κινητό τους\nαπό σήμερα νέα εμφάνιση!!!\nποιο καλή και γρήγορη δοκιμάστε την\nH Πρώτη επίσκεψη στους δανειστές !!!\nΑναρτήθηκε από Γκρινι@ρογατος στις 21.6.11 0 σχόλια\nΑντε και καλά μπάνια...\nσε μια ωραία παράλια στο Λαγονήσι που μπορείς να δεις την ελίτ της πολίτικης.\nΆραγε το Λαγονήσι....\nαπό που πήρε το όνομα του ;\nλαγούς δεν έχει...\nπαράλιες μόνο και κατι ψάρια ,\nάντε το πολύ καμιά φάλαινα\nποιο πολύ κολλάει φαλαινονήσι από Λαγονήσι\nπαιδική χαρά την έκαναν την βουλή !!!\nμε τι σοβαρές ασχολίες περνούν την ώρα τους στην βουλή δείτε εδώ\nπαιδική χαρά την έκαναν την βουλή !!! μια τραμπάλα και οι κούνιες τους λείπουν !!!\nνα δαγκώσω την γλώσσα μου ...\nαν ξαναπώ ''καλά'' λόγια για πολιτικό να δαγκώσω την γλώσσα μου\nΜπουτάρης ξεφτιλίζει Τριανταφυλλόπουλο !\nΌχι από πρόθεση, αλλά από υπερβολικό αυθορμητισμό. Η ζημιά πάντως έγινε για τον Μάκη, αφού παρουσίασε τον γνωστό μεγαλοδημοσιογράφο με το Cayenne, περίπου ως ζήτουλα, αφού...κατά τη διάρκεια της τοποθέτησής του στο δημοτικό συμβούλιο, ο κ.Μπουτάρης ανέφερε, πως ο γνωστός δημοσιογράφος, Μάκης Τριανταφυλλοπουλος, του ζήτησε να του σβήσει κλήση που του "έκοψε" η δημοτική αστυνομία, όταν ανέβηκε στη Θεσσαλονίκη! Ο δήμαρχος ξεκαθάρισε βέβαια οτι κλήσεις δεν σβήνονται, ούτε στον κ. Τριανταφυλλόπουλο, ούτε σε κανέναν άλλο!http://taxalia.blogspot.com\nΟι αντιπρόεδροι !!!\nΑναρτήθηκε από Γκρινι@ρογατος στις 20.6.11 0 σχόλια\nΈχω κάνει έρωτα με τέσσερις άνδρες κι εσύ έχεις πηδήξει οκτώ γυναίκες. Ωστόσο, όλοι αποκαλούν εμένα ΤΣΟΥΛΑ κι εσένα ΑΛΗΘΙΝΟ ΑΝΤΡΑ.\n-Είναι απλό. ...............Όταν μια κλειδαριά ανοίγεται και από άλλα κλειδιά, είναι ΕΛΑΤΤΩΜΑΤΙΚΗ ΚΛΕΙΔΑΡΙΑ. Αλλά όταν ένα κλειδί ανοίγει πολλές κλειδαριές, λέγεται το καλύτερο αντικλείδι !!!\nΜαζί τους ψηφίζαμε ...\nΑναρτήθηκε από Γκρινι@ρογατος στις 20.6.11 1 σχόλια\nΑπίστευτο! Ο παπάς δεν “διάβασε” την ευχή γιατί η γιαγιά είχε μόνο ένα ευρώ!\nΝτροπή και αίσχος! είπε στο LamiaReport αναγνώστης που ήταν παρών στο συμβάν.\nΤο απίστευτο αυτό περιστατικό συνέβη χθες Κυριακή σε εκκλησία δημοτικού διαμερίσματος του Δήμου Λαμιέων.\nΌπως κατήγγειλε στο LamiaReport αυτόπτης μάρτυρας, η γριούλα έδωσε στον παπά να διαβάσει "υπέρ υγείας" το χαρτί με τα ονόματα και ένα ευρώ...\n<<δεν έχω άλλα παππούλη μ' >>\nτου είπε. Εκείνος τα πήρε. Όταν όμως...ήρθε η σειρά να διαβάσει ο παπάς το χαρτί της γριούλας το προσπέρασε και το έβαλε στα διαβασμένα...\n<<Δεν πίστευα αυτό που έβλεπα. Μου ήρθε να διακόψω τη λειτουργία... Είναι ντροπή αυτά που γίνονται...>> μας είπε ο αναγνώστης για το συμβάν, το οποίο σχολιάστηκε από αρκετούς πιστούς.http://www.lamiareport.g\nΈφυγε από κοντά μας η ''μάνα'' των στρατιωτών του Έβρου\nΗ κυρά των Μαρασιών αφιέρωσε την ζωή της στους στρατεύσιμους που υπηρετήσουν στα σύνορα, η Γιαγιά που καθημερινά σήκωνε την Ελληνική σημαία απέναντι απο τούς Τούρκους\nΠοιά ήταν η «Η ΚΥΡΑ ΤΩΝ ΜΑΡΑΣΙΩΝ»\nΛίγα μέτρα χωρίζουν το.... φτωχόσπιτο από τα συρματοπλέγματα των συνόρων. Από την πολυθρόνα της η υπερήλικη γυναίκα κοιτάζει με ανυπομονησία προς το παράθυρο. Το σώμα της είναι105 χρόνων, στη δύση της ζωής, αλλά το βλέμμα της βγάζει σπίθες.\nΣυμβολίζει τη Μάνα. Όσοι έκαναν τη στρατιωτική θητεία τους στον Έβρο, οι σημερινοί σαραντάρηδες και πενηντάρηδες, τη θυμούνται με λατρεία και ευγνωμοσύνη. Στο σπίτι της έβρισκαν καταφύγιο. Τους μαγείρευε, τους έπλενε, τους συμβούλευε. Έβλεπε τα φανταράκια σαν δικά της παιδιά http://infognomonpolitics.blogspot.com.\nΑναρτήθηκε από Γκρινι@ρογατος στις 19.6.11 0 σχόλια\nΓιατί δίνουν όπλα στους διανοητικά ανάπηρους;\nΒέροια: Σκότωσε αρκούδα και ..πόζαρε δίπλα της!\nΟργή έχει προκαλέσει τόσο στις τάξεις της οργάνωσης για την προστασία της Αρκούδας «Αρκτούρος» όσο και σε κατοίκους της περιοχής Αγ. Γεωργίου Βέροιας, η φωτογραφία ενός κυνηγού ο οποίος...\nπρο ημερών σκότωσε παράνομα μία αρκούδα και πόζαρε επιδεικνύοντας το θήραμά του.\nΗ οργάνωση δέχθηκε ανώνυμη καταγγελία για τον δράστη που ποζάρει χαμογελαστός στο φακό κρατώντας το κουφάρι της άτυχης αρκούδας ως τρόπαιο. Ο «Αρκτούρος» διαβίβασε τη φωτογραφία στις εισαγγελικές και αστυνομικές αρχές ζητώντας την παραδειγματική τιμωρία του δράστη.\nΌπως τόνισαν μέλη της οργάνωσης, ο «Αρκτούρος» είχε ενημερωθεί για την εμφάνιση αρκούδας στην περιοχή Ξηρολίβαδου, ενώ επεσήμαναν ότι η αρκούδα επανεμφανίζεται στο Βέρμιο τα τελευταία χρόνια μετά από απουσία περίπου μισού αιώνα στην περιοχή…\n- Ρε γυναίκα, που το βρήκες αυτό το δαχτυλίδι; Αυτό κάνει μια περιουσία...- Που να σου τα λέω άντρα μου. Εχθές που είχα πάει για καφέ με μια φίλη μου, πάω στην τουαλέτα της καφετέριας που καθόμασταν και τι βλέπω! Μέσα στον νιπτήρα ήταν αυτό το πανέμορφο δαχτυλίδι! Κοιτάζω τριγύρω, δεν βλέπω κανέναν και το πήρα!!!\n- Aσε άντρα μου, που να στα λέω. Κάνανε λάθος στην γκαρνταρόμπα του μαγαζιού που καθόμασταν με τη φίλη μου και αντί για το παλτό μου, μου έδωσαν αυτή τη γούνα. Χαζή είμαι κι εγώ; Την πήρα και εξαφανίστηκα!\nαπό που θα φύγουν;\nΑναρτήθηκε από Γκρινι@ρογατος στις 16.6.11 0 σχόλια\nΑφού λέει τα καθέκαστα ο φαντάρος, γυρίζει ο λοχαγός, δείχνοντας το ένα εκ των τριών αστέρων που έχει στο γαλόνι και του φωνάζει:- Τι είναι αυτό ΡΕΕΕ;;\nΔεν ...έκανε την πάπια.!!!\nΜε ύψος μόλις 59,93 εκατοστά, ο Φιλιππινέζος, Τζάνρεϊ Μπαλάουινγκ, ανακηρύχθηκε επίσημα ο πιο κοντός άνθρωπος στον κόσμο, σήμερα, ημέρα των 18ων γενεθλίων του, από τα Παγκόσμια Ρεκόρ Γκίνες.\nΟ πατέρας του εξήγησε ότι ο γιός του, ως μωρό, είχε...κακή υγεία και σταμάτησε να αναπτύσσεται στην ηλικία των δύο ετών. Οι γιατροί ουδέποτε καθόρισαν τα αίτια της διακοπής της ανάπτυξής του…\nΟ Τζάνρεϊ έσβησε τα 18 κεράκια πριν πει ότι είναι κουρασμένος…http://www.prionokordela.gr\nΠΡΟΣΟΧΉ...Τι πρέπει να κάνετε αν σπάσει ένας συμπαγής λαμπτήρας φθορισμού;\nΣε αντίθεση με τους λαμπτήρες LED και τους περισσότερους τύπους λαμπτήρων που χρησιμοποιούνται συνήθως για οικιακή χρήση, οι συμπαγείς λαμπτήρες φθορισμού περιέχουν υδράργυρο. Ο υδράργυρος δεν απελευθερώνεται στο περιβάλλον όσο ο λαμπτήρας λειτουργεί και εφόσον δεν σπάσει. Αν σπάσει, ...είναι πιθανό να απελευθερωθούν 5 mg υδραργύρου το πολύ (ποσότητα όση η μύτη ενός στυλό διαρκείας περίπου). Ενδεικτικά αναφέρουμε ότι τα θερμόμετρα παλιάς τεχνολογίας περιείχαν περίπου 500 mg υδραργύρου.\nέπεσε στα ...ψεύτικα!!!\nΑναρτήθηκε από Γκρινι@ρογατος στις 15.6.11 1 σχόλια\nζει στον κόσμο του !!!\nΑναρτήθηκε από Γκρινι@ρογατος στις 15.6.11 0 σχόλια\nαποκλειστικό το όπλο που θα καθάριζαν τον ΚΩΣΤΑΚΗ !!!\nδείτε εδώ πρώτοι το όπλο που θα σκότωναν τον Κωστάκη τον κουρασμένο τι Καλάσνικοφ και σαρανταπενταρια δείτε εδώ\nκάνα 50 αριά απο δαύτα και αντίο Κωστάκη\nO Τοτός παίζει με το τρενάκι του..\n-"Α, και όσοι θέλουν να διαμαρτυρηθούν για τη δίωρη καθυστέρηση, να απευθυνθούν στην KAΡΙΟΛΑ στην κουζίνα!"\nΚι άλλοι παθαίνουν πνευμονία αλλά δεν έχουν C-27J!!!\nΜε C-27J της ΠΑ μεταφέρθηκε από το Άργος Ορεστικό στην Αθήνα στην 112 Π.Μ. στην Ελευσίνα και μετά σε νοσοκομείο της Αθήνας, οΠρόεδρος της Βουλής, Φίλιππος Πετσάλνικος λόγω προσβολής του από πνευμονία. Αφού ευχηθούμε "καλή ανάρρωση" στον πρόεδρο της Βουλής, θα τονίσουμε πως θέλουμε να πιστεύουμε ότι...\nόντως έχρηζε κατεπείγουσας μεταφοράς με αεροσκάφος C-27J, μία μεταφορά ιδιαίτερα υψηλού κόστους (κόστος αρκετών χιλιάδων ευρώ σε καύσιμα και ανταλλακτικά). Η οποία κατεπείγουσα μεταφορά, τουλάχιστον από τα όσα ανακοινώθηκαν από το ΓΕΑ, δεν δείχνει να δικαιολογείται. Πνευμονία έχουν πολλοί αυτή την στιγμή στην Eλλάδα, αλλά C-27J δεν διαθέτουν.\nΟι 20 Υψηλότερες:Rank Model SAR (digital)\nGAME ''ΣΩΣΤΕ ΤΟ ΕΥΡΩ ΣΑΣ''\nκάλο παιχνίδι ...αλλά δεν μπορείς να σώσεις τελικά το ευρώ ...αν στην πέσουν τα ''κοράκια'' δεν σου μένει τίποτα εδώ για να παίξετε\nΤελικώς τίποτα δεν αλλάζει σε αυτή τη χώρα...\nΌπως αναφέρει η εφημερίδα, υπάλληλος της Βουλής, με διευθυντικό βαθμό, που συνταξιοδοτήθηκε πριν δύο μήνες, έλαβε....κρατιέστε;;;... αμέσως και το διπλό εφάπαξ που δικαιούνται οι υπάλληλοι του Κοινοβουλίου.\nΑναρτήθηκε από Γκρινι@ρογατος στις 13.6.11 0 σχόλια\nΟ φυσικός πλούτος των πενηντάρηδων !!!\nΕυτυχισμένος & δυστυχισμένος ταυτόχρονα !!!\nΦιμώνουν τα blogg !!!\nΤΟ Δ.Ν.Τ ΔΕΝ ΑΛΛΑΖΕΙ Ο ΤΡΟΠΟΣ ΑΛΛΑΖΕΙ !!!\nΓιατί οι άνδρες δε δίνουν συμβουλές σε γυναικεία π...\nΑυτές είναι αμοιβές...\nΦυγάδεψαν βουλευτές με καΐκι για να τους γλυτώσουν...\nO Ευρωκυνηγός !!!\n'Ενας γυμνός άνδρας στην ντουλάπα\nπουλάμε τα πάντα !!!\nη μούντζα στην βουλή πάει σύννεφο !!!\nΗλίθιοι γονείς 6!!!\nΔεν είναι αυτό που φαίνεται 17!!!\nΠαπανικολ...ΑΚΗΣ σε αναμονή για το πόρισμα\nΤΑ ΝΕΑ ΜΕΤΡΑ ΑΠΟ ΤΟ ΜΝΗΜΟΝΙΟ 2 !!!\nα, τον μ.......\nΗλίθιοι γονείς 7!!!\nόταν η πολλή Λακ στα μαλλιά πειράζει....\nΜνημόνιο 2 το ξεπουπούλιασμα συνεχίζετε…\nΠΑΟΚ και παγωτό !!!!\nΟ Πρωθυπουργός έχει γενέθλια του Αγίου Μνημόνιου\nΟΙ 6 ΠΟΛΕΙΣ ΣΤΑΘΜΟΙ ΣΤΗΝ ΖΩΗ ΕΝΟΣ ΑΝΔΡΑ\nΈκλεβε τους ασθενείς την ώρα που τους εξέταζε!\nΚι άλλοι παθαίνουν πνευμονία αλλά δεν έχουν C-27J!...\nαποκλειστικό το όπλο που θα καθάριζαν τον ΚΩΣΤΑΚΗ ...\nΠΡΟΣΟΧΉ...Τι πρέπει να κάνετε αν σπάσει ένας συμπα...\nΈφυγε από κοντά μας η ''μάνα'' των στρατιωτών του ...\nΑπίστευτο! Ο παπάς δεν “διάβασε” την ευχή γιατί η ...


«Έρχεσαι κι αλλάζεις την πορεία μου κι όλη τη ζωή μου σημαδεύεις και δεν έχει άλλοθι η αγάπη μου ν’ αρνηθεί αυτά που γυρεύεις μέσα στο μυαλό μου που το θόλωσες την παράσταση ξανακλέβεις. Κι εγώ που σ’ αγαπάω ακόμα στη μοναξιά σου γίνομαι χρώμα 7 χρόνια πέρασαν και είναι σαν 7 λεπτά»\nΉταν 2 Σεπτεμβρίου του 2014 όταν ο Αντώνης Βαρδής «έφυγε» από τη ζωή, βυθίζοντας σε ανείπωτη θλίψη στην οικογένειά του αλλά και σύσσωμο τον καλλιτεχνικό χώρο. Ο γιος του, Γιάννης Βαρδής, του είχε μεγάλη αδυναμία και έτσι αυτή η απώλεια του στοίχισε πολύ.\nΕπτά χρόνια μετά τον θάνατό του, ο Γιάννης Βαρδής εξακολουθεί να θυμάται και να αναπολεί κάθε στιγμή μαζί με τον πολυαγαπημένο πατέρα του. Με αφορμή, λοιπόν, τη συμπλήρωση επτά χρόνων από εκείνη την ημέρα, ο ταλαντούχος καλλιτέχνης έκανε μια συγκινητική ανάρτηση στο προφίλ του στο Instagram.\nΟ ίδιος δημοσίευσε ένα ασπρόμαυρο βίντεο, στο οποίο ο πατέρας του τραγουδά και έγραψε:\n«Έρχεσαι κι αλλάζεις την πορεία μου κι όλη τη ζωή μου σημαδεύεις και δεν έχει άλλοθι η αγάπη μου ν’ αρνηθεί αυτά που γυρεύεις μέσα στο μυαλό μου που το θόλωσες την παράσταση ξανακλέβεις. Κι εγώ που σ’ αγαπάω ακόμα στη μοναξιά σου γίνομαι χρώμα 7 χρόνια πέρασαν και είναι σαν 7 λεπτά».


11 Φεβρουαρίου 2018 198 Views ζώδια, κλασσική χαρτομαντεία, μελλον, ταρώ\nΑυτά που έχετε κάνει για τον άνθρωπο σας, σίγουρα δεν πάνε χαμένα, και αυτό είναι κάτι που μέσα στις επόμενες ημέρες, θα σας το πει, θα σας το δείξει. Είστε το ζώδιο, που πιθανόν και μέσα σε αυτόν τον μήνα, θα πάρετε και πιο σοβαρές αποφάσεις, για την σχέση σας, ίσως και γύρω από κάποια άμεση δέσμευση.\nΤΑΥΡΟΣ : ΤΟ ΤΡΙΑ ΚΑΡΟ\nΌσοι και όλοι, αυτοί που σας περιτριγυρίζουν, δεν είναι υποχρεωτικό ότι κάτι θέλουν από εσάς. Ίσως και να περνούν την ώρα τους. Εσείς δεν είστε για τέτοια, άρα μην ανοίγετε τις πόρτες σε κάθε έναν που σας την χτυπά. Από τα μέσα του Φεβρουάριου και μετά, θα έχετε την τύχη για να βρείτε τον επόμενο σας σύντροφο.\nΔΙΔΥΜΟΙ : ΤΟ ΕΦΤΑ ΚΟΥΠΑ\nΚΑΡΚΙΝΟΣ : ΤΟ ΟΧΤΩ ΣΠΑΘΙ\nΛΕΩΝ : Ο ΑΣΣΟΣ ΜΠΑΣΤΟΥΝΙ\nΠΑΡΘΕΝΟΣ : ΤΟ ΕΞΙ ΚΟΥΠΑ\nΛΕΩΝ : ΤΟ ΕΦΤΑ ΣΠΑΘΙ\nΖΥΓΟΣ : ΤΟ ΕΦΤΑ ΜΠΑΣΤΟΥΝΙ\nΟ άνθρωπος σας; δείχνει αυτό τον καιρό να τα έχει χαμένα, και να μην μπορεί να σας προσφέρει, ούτε τα βασικά μέσα στον δεσμό σας. Σίγουρα υπάρχουν λόγοι, πίσω από αυτό κάποιοι πρακτικοί λόγοι, που όμως θα πρέπει για τις ισορροπίες και την αλήθεια της σχέσης, να τις μάθετε.\nΤΟΞΟΤΗΣ : ΤΟ ΕΝΝΕΑ ΣΠΑΘΙ\nΑΙΓΟΚΕΡΩΣ : ΤΟ ΠΕΝΤΕ ΚΟΥΠΑ\nΥΔΡΟΧΟΟΣ : ΤΟ ΔΥΟ ΜΠΑΣΤΟΥΝΙ\nΙΧΘΕΙΣ : ΤΟ ΟΧΤΩ ΚΑΡΟ\nΟικονομικά –Τύχη –Χρήμα Δευτέρα 12/02 →\n17 Απριλίου 2018 Δεν επιτρέπεται σχολιασμός στο Αστρολογικές Προβλέψεις. 18-20/04\nΟικονομικά –Τύχη –Χρήμα Δευτέρα 04/12\n3 Δεκεμβρίου 2017 Δεν επιτρέπεται σχολιασμός στο Οικονομικά –Τύχη –Χρήμα Δευτέρα 04/12\nVisitors online – 19345:\nguests – 10808\nbots – 8438


Σαβέφσκι: «Να δώσουμε χαρά στον κόσμο μας» (Τι είπαν Λεάντρο-Χριστοφή) - NewsIt.com.cy\nΤελευταία ενημέρωση: 20.12.2012 | 12:39\nΣαβέφσκι: «Να δώσουμε χαρά στον κόσμο μας» (Τι είπαν Λεάντρο-Χριστοφή)\nΤην τελευταία δημοσιογραφική διάσκεψη για το 2012 παραχώρησε σήμερα ο τεχνικός της Ομόνοιας Τόνι Σαβέφσκι. Παρών ο αρχηγός Λεάντρο Μαρκολίνι και ο Δημήτρης Χριστοφή.\nΣτην αρχή, τόσο ο τεχνικός της Ομόνοιας, όσο και οι δύο ποδοσφαιριστές των «πρασίνων» έκαναν μια τοποθέτηση.\n«Έχουμε το τελευταίο παιχνίδι της χρονιάς, με τον Εθνικό. Ελπίζουμε να κλείσουμε καλά τη χρονιά και να πάρουμε τους τρεις βαθμούς. Στα λόγια είναι εύκολο, αλλά στην πράξη δύσκολο. Πρέπει να είμαστε προσεχτικοί, είναι μέρες γιορτινές που ο καθένας θέλει να χαλαρώσει. Ελπίζω να έρθει η νίκη και η καλή εμφάνιση όπως στα προηγούμενα παιχνίδια. Θέλουμε να δώσουμε χαρά στον κόσμο μας».\n«Είναι ένα δύσκολο παιχνίδι με τον Εθνικό. Στο παιχνίδι του πρώτου γύρου φέραμε ισοπαλία στο φινάλε. Πρέπει να είμαστε συγκεντρωμένοι. Καλώ τον κόσμο να έρθει να μας στηρίξει. Όταν είμαστε όλοι μαζί είμαστε πιο δυνατοί».\n«Πιστεύω είμαστε σε πολύ καλό δρόμο. Θέλω να ευχαριστήσω αυτούς που απόμειναν στην κερκίδα και μας στηρίζουν και να στείλω ένα μήνυμα σε αυτούς που απουσιάζουν. Μας έχουν λείψει και αναγνωρίζω πως τους πικράναμε φέτος. Το παιχνίδι με τον Εθνικό δεν θα είναι εύκολο».\nΣτην συνέχεια ο Τόνι Σαβέφσκι απάντησε σε ερωτήσεις δημοσιογράφων:\n«Δεν υπάρχει το καλύτερο παιχνίδι. Δεν έχει όριο η βελτίωση. Για το χειρότερο παιχνίδι μπορείς να πεις πως δεν μπορούμε να φτάσουμε πιο κάτω».\nΓια τους αγώνες που ακολουθούν:\n«Προσπαθούμε να κοιτάξουμε κάθε παιχνίδι ξεχωριστά. Προσπαθούμε να αντιμετωπίσουμε τις απουσίες με άλλα παιδιά και έχουμε χρόνο να δούμε τι θα κάνουμε με τους τραυματίες».\n«Όλοι οι παίχτες που λήγουν τα συμβόλαια τους είναι σημαντικοί. Θέλουμε να τα βρούμε, δεν υπάρχει καμιά εξέλιξη και τίποτα νεότερο».\nΓια την χρησιμοποίηση Φρέντι:\n«Δεν υπάρχει δικαίωση και μη. Προσπαθούμε να διαχειριστούμε την κάθε κατάσταση. Όλοι οι ποδοσφαιριστές στο ρόστερ είναι σημαντικοί».\n«Η φιλοσοφία μου είναι να μην σχολιάζω κανένα ποδοσφαιριστή. Ο καθένας μας γνωρίζει πως αισθάνεται και τις δυνατότητες του. Πρέπει να είμαστε προσγειωμένοι και να ξέρουμε τις δυνατότητες μας».\nΓια το αν μπορεί να αντεπεξέλθει η ομάδα στους αγώνες που έρχονται:\n«Κατ΄ αρχήν έχουμε το παιχνίδι με τον Εθνικό. Δουλεύουμε καθημερινά για να είμαστε καλύτεροι στα ντέρμπι. Ένας αγώνας είναι διάφορα πράγματα. Τώρα μας απασχολεί το παιχνίδι που έχουμε μπροστά μας».\n«Είναι μια απλή κλήρωση. Δεν υπάρχει εύκολη ομάδα στο κύπελλο. Τα θεωρητικά εύκολα παιχνίδια είναι πιο δύσκολα. Στην πράξη όλα είναι δύσκολα».\nΓια την χρησιμοποίηση σταθερού σχήματος:\n«Δεν υπάρχουν άλλοι παίκτες διαθέσιμοι. Έχουμε 13 ποδοσφαιριστές. Όταν είναι πιο έτοιμοι οι υπόλοιποι θα τους χρησιμοποιήσουμε. Έπρεπε να γίνει αυτό ο χειρισμός. Τα παιδιά από τις ακαδημίες δεν είναι ακόμα έτοιμα. Θα το χειριστούμε πολύ λεπτά αυτό το ζήτημα».\nΟ αρχηγός Λεάντρο απάντησε σε ερώτηση σχετικά με την ανανέωση του συμβολαίου του:\n«Είμαι πολύ ευχαριστημένος εδώ. Κάνω την δουλειά μου και θέλω να παραμείνω στην ομάδα. Θα δούμε πως θα εξελιχθεί».\nΟ ποδοσφαιριστής Δημήτρης Χριστοφή δέχθηκε και αυτός με την σειρά του ερωτήσεις:\nΓια τα προβλήματα στην ομάδα:\n«Εμείς πάνω από όλα είμαστε μια ομάδα. Όταν υπάρχουν προβλήματα προσπαθούμε να τα λύσουμε. Βλέπουμε με αισιοδοξία το μέλλον και όπως είπα είμαστε σε καλό δρόμο».\n«Είμαι νεαρός και δεν είμαι σε θέση να κρίνω. Προσπαθώ για το καλύτερο, νιώθω ωραία και μακάρι να είναι έτσι όπως τα λέτε. Ότι διανύω την καλύτερη μου περίοδο στην Ομόνοια».\nΓια τον κόσμο την Ομόνοιας:\n«Δεν νιώθουμε καθόλου καλά όταν βλέπουμε λίγο κόσμο στην κερκίδα και είναι κάτι που συζητούμε μεταξύ μας οι ποδοσφαιριστές. Ελπίζω πως από το επόμενο παιχνίδι θα επιστρέψουν και θα τους δούμε στο γήπεδο».\nΟ εκπρόσωπος τύπου της Ομόνοιας, Αντρέας Δημητρίου, έκανε μια τοποθέτηση για την μείωση των ομάδων:\n«Μελετούμε όλα τα ενδεχόμενα. Αυτό που θέλει η Ομόνοια είναι το καλό του ποδοσφαίρου μας. Πρέπει αυτές οι σημαντικές αποφάσεις να παίρνονται συλλογικά».


ο πατέρας: Γιατί κλαις, Πρόεδρε;\non Οκτωβρίου 29, 2011\nΆντε βρε καλώς τα δεχτήκαμε στην Κοκκινιά της Αντίστασης!\nΠου θα πάει όμως θα "κόψουμε" τα πόδια που μας κυνηγούν.\nΘα "κόψουμε" τα χέρια που υπογράφουν την καταδίκη μας.\nΘα "κόψουμε" την γλώσσα που τολμά και ορθώνει λόγους ενάντια μας περιγελώντας μας.\nΜε λίγα λόγια, δεν μπορεί κάποια στιγμή αυτός ο λαός θα τους κόψει τον κώλο.\nΌσο για τον τύπο που κλαίει,δεν έχεις ακούσει που λέει:\n"Μωραίνει Κύριος ον βούλεται απολέσαι".\n31 Οκτωβρίου 2011 - 10:51 π.μ.\nΚαλό μήνα και να μας βγεί η ευχή "να τους κόψουμε τον κώλο" , το "κακό" είναι ότι και εγώ έχω αρχίσει και "δακρύζω" εύκολα , λές να έχω αρχίσει και εγώ να "μωραίνω" ;\nΜπά δεν νομίζω το σκέφτηκα η διαφορά μας είναι στην "τσίπα" .\n1 Νοεμβρίου 2011 - 12:44 π.μ.


Γιατί ο Θ.Τζήμερος γρονθοκόπησε την περιφερειακή σύμβουλο του ΚΚΕ! | Ημαθιώτης\nHome Πολιτική Γιατί ο Θ.Τζήμερος γρονθοκόπησε την περιφερειακή σύμβουλο του ΚΚΕ!\nΓιατί ο Θ.Τζήμερος γρονθοκόπησε την περιφερειακή σύμβουλο του ΚΚΕ!\nPosted By: Ημαθιώτηςon: Παρασκευή, Μάιος 12, 2017 In: Πολιτική\nΕνα βίαιο περιστατικό έγινε μόλις πριν λίγο κατά τη διάρκεια του Περιφερειακού συμβούλιου. Ο Θάνος Τζήμερος γρονθοκόπησε- όπως καταγγέλεται- την Περιφερειακή σύμβουλο του ΚΚΕ Αλεξάνδρα Μπαλού αφού πρώτα έσκισε αφίσες του κόμματος που υποστηρίζει.\nΤην είδηση έδωσε μέσω twitter, σε ανάρτησή του o Γιώργος Καραμέρος.\nΤο περιστατικό συνέβη έξω από την αίθουσα συνεδρίασης του περιφερειακού συμβουλίου. Ο Θ. Τζήμερος αφού έσκισε πρώτα τις αφίσες του ΚΚΕ και στη συνέχεια γρονθοκόπησε την Αλεξάνδρα Μπαλού που βρισκόταν εκεί.\nΝα σημειωθεί ότι, δεν είναι η πρώτη φορά που ο Τζήμερος προβαίνει σε τέτοιου είδους ενέργειες.\nΗ Ρένα Δούρου δήλωσε σχετικά με την επίθεση Θ. Τζήμερου στην Α. Μπαλού: Η επίθεση του Περιφερειακού Συμβούλου Θάνου Τζήμερου κατά της Περιφερειακής Συμβούλου της παράταξης «Λαϊκή Συσπείρωση Αττικής» Αλεξάνδρας Μπαλού, είναι απολύτως καταδικαστέα. Και παράλληλα η απαράδεκτη αυτή ενέργεια αποκαλύπτει τη συνειδητή προσπάθεια καταβαράθρωσης του κύρους του κορυφαίου συλλογικού δημοκρατικού οργάνου της Περιφέρειας, του Περιφερειακού Συμβουλίου. Καμία αιτιολογία δεν υπάρχει για ενέργειες εκφασισμού της δημόσιας ζωής.\nΤην δική του απάντηση για το επεισόδιο έδωσε ο Θάνος Τζήμερος μιλώντας σε κεντρικό δελτίο ειδήσεων:\n«Αφαίρεσα αφίσες αρχικά από τοκανηστήριο ως πάγια αντίδρασή μου στην αφισορύπανση και στη συνέχεια μου επιτέθηκαν πετώντας μου στα μούτρα τις αφίσες. Στη συνέχεια έσπρωξα δυνατά την κυρία Μπαλού, αλλά δεν τη γρονθοκόπησα. Δεν χτύπησα κανένα, να δώσουν στη δημοσιότητα το υπόλοιπο βίντεο».\nΣτο δελτίο μίλησε και η Αλεξάνδρα Μπαλού που επιμένει στην καταγγελία της. «Ο κ. Τζήμερος είναι ένα υστερικό φασιστοειδές. Εσκισε τις αφίσες, υπερασπιστήκαμε το δικαίωμά μας να κολλάμε τις αφίσες. Εσπρωξε τον συνάδελφο και εμένα με χτύπησε κανονικά δύο φορές. Είναι και δειλία να μην το παραδέχεται» υποστήριξε.\nΥπενθυμίζεται ότι νωρίτερα, το Περιφερειακό Συμβούλιο αποφάσισε την αποβολή του Θάνου Τζήμερου από την συνεδρίαση καθώς γρονθοκόπησε την περιφερειακή σύμβουλο του ΚΚΕ Αλεξάνδρα Μπαλού.\n«Ο Θάνος Τζήμερος γρονθοκόπησε μόλις στο Περιφερειακό συμβούλιο την Περιφερειακή σύμβουλο του ΚΚΕ Αλεξάνδρα Μπαλού αφού πρώτα έσκισε αφίσες», ανέφερε σε ανάρτησή του στο twitter ο Γιώργος Καραμέρος.\nΕξιχνιάσθηκε από το Τμήμα Ασφάλειας Νάουσας


Locus Publicus: Γεννητούρια στη Σκουφά\nPosted by Locus Publicus at 1:32 AM\nεμείς εδώ να δεις πόσο ανησυχούμε!\nνιώθω όμως ότι όλη αυτή η ατμόσφαιρα τροφοδοτείται από Πανω. Τα δελτία ειδήσεων αφιερώνουν 3/4 του χρόνου τους στην κρίση, σαν πλύση εγκεφάλου ένα πράγμα, προοιωνίζοντας την συντέλεια της τσέπης.\nΑν βάλεις αυτό μαζί με το γεγονός ότι ήδη, πρίν τα δεκεμβριανά, ο κοσμος δυσκολεύονταν σε σημείο να ψωνίζει σάπια και ληγμένα για να βγάλει το μήνα, δεν είναι να απορεί κανείς που υπάρχει τόση οργή διάχυτη.\nο μέσος έλληνας επιθυμεί την τάξη και την ευνομία. Για να γίνει όλο αυτό που περιγράφεις χρειάζεται, χρειάστηκε, μακροχρόνιο "κούρδισμα".\nο μέσος έλληνας επιθυμεί την τάξη και την ευνομία\nwhat a lie, i 'm afraid\nο μέσος έλληνας επιθυμεί όπως τον βολεύει, λίγο αναρχία εδώ, λίγο καταστολή εκεί, λίγο δημοκρατία παραπέρα\nσυμφωνώ ότι μπαίνουμε σε μια ακόμη περίοδο παρακμής\n(δεν το λέω ειρωνικά. ...παραμένω αισιόδοξη γιατί κάτι αδιόρατο έχει αρχίσει να κινείται και από θετικές κινήσεις. να δούμε. να δούμε.)\nείπα ο μέσος έλληνας, όχι ο μέσος απατεώνας. Δεύτερον σε όλες τις ευνομούμενες κοινωνίες υπάρχει μία ανοχή απέναντι σε κάποιες παρασπονδίες,εφόσον αυτές δεν διαταρασσουν τη λειτουργία του συστήματος. Μη μου πεις ότι στην ευρώπη και στην αμερική δεν υπάρχει διαφθορά! Υπάρχει αλλά σε τέτοιο σημείο που να μην προσβάλεται πολύ το δημόσιο αίσθημα.\nαυτή η αισιοδοξία είναι ορατή, αλλά για να δούμε τι θα γίνει!\nΑθηνά μου γειά σου. Τα ΜΜΕ δημιουργούν "κλίμα", το πρόβλημα όμως είναι πραγματικό και μεγάλο. Διαχωρίζω βέβαια την αγανάκτηση του κόσμου και την οργή του, απο τις ομάδες των κουκουλοφόρων που έχουν άλλο σκοπό. Σίγουρα υπάρχει οργάνωση απο κάπου. Θα το μάθουμε, αργά ή γρήγορα. Φοβάμαι μόνον πως η επόμενη επαφή κουκουλοφόρων με απλούς πολίτες, θα είναι αιματηρή. Αν η αστυνομία δεν βάλει τάξη, θα βγούν τα όπλα. Εχει γίνει και αλλού.\nEίμαστε μπερδεμένοι φίλη trol . Δεν ξέρουμε τί θέλουμε. Το επίσημο κράτος δίνει ασαφή μηνύματα στους πολίτες. Τί είναι σημαντικό, τί δεν είναι? Ξαφνικά τους ήρθε στο μυαλό οτι η κουκούλα είναι ποινικο αδίκημα. Γιατί δεν ήταν χθές?\nΤο Ασυλο πότε θα το καταργήσουμε? Τί είδους εξαίρεση είναι αυτή?\nΣτο τέλος, ναί, πιστεύω και εγώ πως θα ξαναμπούμε στο ρυθμό μας. Αν όμως δεν συμφωνήσουμε σαν κοινωνία ποιοί είναι οι εχθροί μας, τότε δεν πάμε πουθενά.\nΑυτο που λές...λίγο αναρχία εδώ, λίγο καταστολή εκεί, λίγο δημοκρατία παραπέρα... είναι μια πικρή αλήθεια. Καιρός να αρχίσουμε να συμφωνούμε και σε κάτι.\nΧαίρομαι που είστε αισιόδοξοι...\nΠροσωπικά, αυτή την περίοδο είμαι ιδιαίτερα απαισιόδοξος. Ξυπνάω το πρωί και ακούω ειδήσεις στο ραδιόφωνο περιμένοντας να ακούσω για έναν ακόμη φόνο, μία τρομοκρατική επίθεση, μία τραγωδία που θα μπορούσε να έχει αποφευχθεί. Και πλέον γίνονται και μέρα-μεσημέρι. Με συχνότητα τουλάχιστον ένα συμβάν/εβδομάδα.\nΊσως να είναι η σταγόνα που θα ξεχειλίσει το ποτήρι και θα μας κάνει να ξυπνήσουμε από το λήθαργό μας. Μακάρι. Αλλά αν δε δω κάτι να αλλάζει προς το καλύτερο, δε θα το πιστέψω.\nΔυστυχώς οι 2-3 "καταλληλότεροι για πρωθυπουργοί" της χώρας δεν έχουν το θάρρος να πούνε (ή ούτε καν να δούνε...) τα πράγματα με το όνομά τους και να κάνουνε το αυτονόητο: να τηρήσουνε στοιχειωδώς τους νόμους...\nΦίλε Οδυσσέα και εγώ είμαι πολύ απαισιόδοξος, γιατί βλέπω μια προχειρότητα παντού, χωρίς σκέψη, χωρίς στρατηγική. Προφανώς τα πράγματα έχουν εγκαταλειφθει στη μοίρα τους, ό,τι βρέξει ας κατεβάσει. Εχει τόσες ελλείψεις και δομικές ατέλειες το σύστημά μας, που όλα ειναι δύσκολα. Είχαμε μια ήρεμη χώρα χωρίς έγκλημα, και δεν προετοιμαστήκαμε. Τα πρώτα σημάδια ήταν η κατάρρευση του ανατολικού μπλόκ, και οι τεράστιες μετακινήσεις των πληθυσμών. Οι δημιουργίες εγκληματικών συνδικάτων στην Ευρώπη, η συσσύρευση παράνομου πλούτου. Ολα αυτά μάς έλεγαν να οργανωθούμε, να φτιάξουμε δομές.\nΚοίταξε τί προσπάθεια γίνεται για να αποφευχθεί κάθε αναφορά στην κατάργηση του Ασύλου. Εθελοτυφλούν οι πάντες, για τον κατακλυσμό πού έρχεται, την κοινωνική σύγκρουση που δεν θα έχει όρια. Δεν χρειάζεται σοφία να δεί κανείς την επερχόμενη σύγκρουση. Φοβάμαι οτι θα είναι αιματηρή. Μακάρι να πέφτω έξω. Εσύ που δουλεύεις στην περιοχή, να προσέχεις.\nΦίλε Locus Publicus,\nμεγάλωσα στα Εξάρχεια και ποτέ δε με τρόμαζε η περιοχή αυτή. Για την ακρίβεια μεγάλωσα στην πολυκατοικία κάτω από την οποία πυροβολήσανε στις αρχές Ιανουαρίου 3 αστυνομικούς των ΜΑΤ...\nΑκόμα και όταν γινότανε επεισόδια ξέραμε ποιες περιοχές είναι ασφαλείς για να παρκάρουμε το αυτοκίνητό μας. Τώρα περνάω καμιά φορά από εκεί και η περιοχή τους τελευταίους 3 μήνες έχει ερημώσει. Τα μεγάλα καταστήματα έχουν κλείσει. Το προηγούμενο Σάββατο το πρωί θέλησα να παρκάρω εκεί και για πρώτη φορά φοβήθηκα πως το αυτοκίνητό μου μπορεί και να μην το έβρισκα όπως το άφησα...\nΦίλος που έχει κατάστημα στην περιοχή μου έλεγε ήδη πριν 2 μήνες πως και οι καταστηματάρχες πλέον φοβούνται. Και το τραγικό θα είναι αν σε λίγο καιρό αποφασίσουν να πάρουν το νόμο στα χέρια τους...\nΌσο για το άσυλο, αναρωτιέμαι πραγματικά τι είναι αυτό που μας φοβίζει και επιμένουμε να το διατηρούμε. Τελικά φαίνεται πως έχουμε τους πολιτικούς που μας αξίζουν...\nΟ γνωστός αριστερίστικος τυφλός φθόνος όχι μόνο έναντι των οικονομικών δυναστών,αυτών που με τη δύναμη και τις διασυνδέσεις τους εξασφαλίζουν την νομότυπη αφαίμαξη του κοινων.συνόλου(τράπεζες,διυλιστήρια)\nαλλά και προς τους "δολαριόφρονες" της μεσαίας τάξης,δηλ.έναντι οποιουδήποτε φιλήσυχου ανθρώπου παλεύει να εξασφαλίσει μια αξιοπρεπή διαβίωση... η τιμωρία του γιατί δεν ονειρεύεται κι αυτός την..."Επανάσταση"...\nΜόνο που δε μας λένε πως, όταν ανατραπούν οι δομές της αγοράς,θα βρεθούν τρόφιμα και λοιπά αγαθά για να βιοποριστεί το απλευθερωμένο επαναστατημένο πόπολο!\nΛες και πέσαν απ τον Αρη και δεν ξερουν καθόλου Ιστορία,λες και δεν ξέρουν για την πείνα στην Β.Κορέα ή τα δελτία ψωμιού και κρέατος της επαναστατικής ΕΣΣΔ...\nΟχι,φοβάμαι οτι πίσω τους είναι κατι πιο ύποπτο και απλό,απο μικροπολιτικά παιχνίδια ως επιχειρηματικά συμφέροντα(Mall vs μεμονωμένα καταστήματα),αλλά η ουσία είναι οτι βαδίζουμε στο δρόμο των μπανανιών της προσφιλούς σου Λατ.Αμερικής...\nΟυσιαστικά, σοβαρό πρόβλημα, πιστεύω, δεν υπάρχει.\nΑπλά η ανικανότητα μας μεγεθύνει ακόμη και τα πλέον μικρά και τα κάνει να φαίνονται τρομερά ενώ στην ουσία δεν είναι, κάτι σαν την σκιά μας το σούρουπο ........\nΠαράδειγμα: (που μάλλον θα γνωρίζεις) Στην αρχή του 20αιωνα, είχε αναπτυχθεί σε μεγάλο βαθμό , στα μεγάλα αστικά κέντρα της εποχής, άλλο ένα κράτος αντίστοιχο αυτού των σημερινών Εξαρχείων, το κράτος των “κουτσαβάκιδων” . ( με αρκετές ομοιότητες ...)\nΣτην ουσία , είχαν μετατραπεί σε ενοχλητικό καρκίνωμα , δημιουργώντας σοβαρά προβλήματα για αρκετά χρόνια στους πολίτες με μαχαιρώματα, πιστολιές , εκβιασμούς , κλοπές κλπ\nΤο “φοβερό” πρόβλημα έλυσε ένας αστυνόμος (Μπαϊρακτάρης, πρώην στρατιωτικός) μαζί με 30 ; περίπου βλάχους, πρώην στρατιώτες του, που διόρισε ως αστυνομικούς, με τις γκλίτσες ως βασικά όπλα! .....\nΦυσικά μετά από πολιτική απόφαση του Χ. Τρικούπη , αν δεν κάνω λάθος......\nΤα θαύματα στην Ελλάδα κρατούν "3 μέρες" , καλά και κακά....... ...\nναι δεν έχεις άδικο ότι διαφθορά υπάρχει παντού και συμφωνώ για την ανοχή ως ουσιαστικό κομμάτι μιας κοινωνίας\nαπό την άλλη, αν ο μέσος σουηδός δεν είναι ηθικότερος, τότε ούτε και ο μέσος έλληνας πιο απατεώνας\nκάπου χάνει το πράγμα, κ επειδή νομίζω το προσωπικό συμφέρον είναι το πρώτο που κοιτάει κάποιος παντού, μπορεί απλώς άλλοι να έμαθαν ότι αυτό ταυτίζεται με το σύνολο πολλές φορές, (αν και όχι πάντα), και εμείς όχι...ή ίσως το μαθαίνουμε σιγά σιγά τώρα (όχι ότι σταματάει ποτέ η διαδικασία)\nπού ξέρεις, μπορεί να το μάθουμε καλύτερα :) (χαίρομαι για την αισιοδοξία)\nΑν όμως δεν συμφωνήσουμε σαν κοινωνία ποιοί είναι οι εχθροί μας, τότε δεν πάμε πουθενά.\nΟh dear god, save us from ourselves, μα γιατί λόκους να μπει ένα κράτος/έθνος/κτλ σε αυτήν την αισχρή διαδικασία? Δεν μάθαμε τίποτα από απλή, πρόσφατη ιστορία?\nGod forbid. (+++evlogisson+++ heh)\nΝα προσθέσω ότι η κουκουλοφορία μέχρι τώρα δεν ήταν αδίκημα γιατί δεν υπάρχει κανένα νόημα στο να είναι. Συμφωνώ με το τελευταίο ποστ του ολντ μπόυ ότι το term 'κουκουλοφόρος' was largely coined by media. Υπάρχουν αδικήματα που πράττονται μεταξύ άλλων και από κουκουλοφόρους και αυτά ήδη διώκονται από το νόμο, ένα κομμάτι ύφασμα δεν μας φταίει http://old-boy.blogspot.com/ "Το Ύφασμα" -σόρρυ ξεχωριστό λινκ για το ποστ δεν βγαίνει\nΑπο τη γλώσσα της διατύπωσης και μόνον squarelogic, αντιλαμβάνεται κανείς την πολιτική κουλτούρα που αντιπροσωπεύουν οι διάφοροι επαναστάτες. Προσωπικά θα έλεγα, πως πρέπει να ξεκινήσουμε απο τον πανεπιστημιακό χώρο. Εκεί υπάρχει - γνωστό απο μαρτυρίες καθηγητών, ένα πελατειακό κύκλωμα διαφθοράς στο δίπολο πρυτανικών αρχών - φοιτητών. Σχέση βασισμένη σε αμοιβαίες χάρες, που τα τελευταία χρόνια έχει γιγαντωθεί, δημιουργήσει ένα κλίμα τρομοκρατίας μέσα στα πανεπιστήμια, και απ' ο,τι φαίνεται έχει ρίξει τώρα πλοκάμια και σε εξωπανεπιστημιακά στοιχεία. Στοιχεία του κοινού εγκλήματος δεν βλέπω ακόμα, οι ομάδες είναι ιδεολογικά ομοιόμορφες, αρχάριοι πολεμιστές μικρής ηλικίας. Ποιοί όμως τους οργανώνουν. Ας κοιτάξουμε τους επαγγελματίες φοιτητές, τους αιώνιους φοιτητές, ας ξεψαχνίσουμε το ρόλο του κάθε πρύτανη. Αν καταργήσουμε το Ασυλο, που τόσο σθεναρά υποστηρίζουν πολλοί, θα μας δοθεί η ευκαιρία να ψάξουμε και τον φυσικό χώρο των πανεπιστημίων (μπορεί να βρούμε εκεί απίθανες γιάφκες). Ας μην λέει λοιπόν η αστυνομία οτι δεν έχει απο που να ξεκινήσει, ας ξεκινήσει απο τη μαρτυρία, ας πούμε του κ. Πανούση για τα πρυτανικά κυκλώματα. Δεν ξέρω αν υπάρχουν και επιχειρηματικά συμφέροντα στη μέση, αλλά οι ομάδες που βλέπω να τα σπάνε είναι αρχάριοι ιδεολογικά, και μοιάζουν με στρατευμένα πιτσιρίκια.\nΑπέχουμε απο την Λατινική Αμερική αρκετά πιστεύω, αλλά στο κλίμα που επικρατεί, σύντομα πιστεύω θα δημιουργηθούν και άλλες ομάδες αντίδρασης, πιθανώς βίαιες, και εκεί θα αλλάξει το παιχνίδι.\nΝαι, φίλε glam γνωρίζω την περίπτωση των "κουτσαβάκιδων". Ο Μπαϊρακτάρης τους έπιανε έναν έναν, τους έκοβε το ένα μανίκι στο σακάκι, τους ξύριζε και τους περιέφερε στην πόλη. Αυτό, με την ηθική της εποχής, ήταν πολύ εξευτελιστικό.\nΠίσω απο τους κουκουλοφόρους, υπάρχει πολιτική ιδεολογία. Ισως βλακώδης, μηδενιστική, αλλά υπάρχει. Η επίθεση στο Κολωνάκι ήταν το επιχειρησιακό σκέλος. Το ιδεολογικό σκέλος βρίσκεται αλλού. Φανατικοί μηδενιστές υπάρχουν στους αριστερίστικους χώρους των πανεπιστημίων. Ας ξεκινήσουμε απο εκεί.\nNαι, φίλη trol, δεν θα ορίσει το κράτος τους εχθρούς μας, αλλά η συλλογική μας συνείδηση. Η περίφημη αντιεξουσιαστική μόδα έχει βάση και στο κοινωνικό υποσυνείδητο του λαού μας. Τώρα μετεξελισσεται, και αρχίζει να ενοχλεί.\nΣτο κέντρο πολλών δεινών, είναι η επιθυμία πολλών να διατηρήσουμε "παράλληλους κλειστούς κόσμους", Ασυλα όλων των τυπών, όπου η κάθε ομάδα, αυτόνομα, στο όνομα της δημοκρατίας, ταμπουρωμένη πίσω απο παράλογους νόμους, θα έχει το δικό της φέουδο. Το Ασυλο είναι φιλοσοφικά απαράδεκτο. Το ξέρουν όλοι, αλλά δεν έχουν το σθένος να γενικεύσουν την ιδέα της κατάργησής του. Ολοι εκείνοι που το υποστηρίζουν πολιτικά, έχουν, κατα τη γνώμη μου βρώμικα συμφέροντα.\nΗ κουκουλοφορία είναι απλά ενα σύμπτωμα αλητείας. Τα ΜΜΕ παίζουν το γνωστό τους ρόλο, τίποτα το νέο εδώ. Το θέμα της τρομοκρατίας στην Ελλάδα είναι σχετικά απλό και μικρό σε έκταση. Ενα καλό δίκτυο πληροφόρησης και μια μικρή έρευνα στα πανεπιστήμια και στους διάφορους πολιτικούς χώρους, μπορεί να φέρει γρήγορα αποτελέσματα. Στην Ελλάδα είμαστε όλοι γνωστοί, το καφενείο έχει πολλές πληροφορίες, όλοι μιλάνε ακατάσχετα, και τα πάντα υπάρχουν σε επίπεδο προσωπικών σχέσεων. Και τη 17Ν την έχτισε ο Τύπος σαν ένα ιδεολογικό και επιχειρησιακό θαύμα, και τελικά είδαμε πως ήταν τρείς Μήτσοι απο την επαρχία, τα ξαδέλφια τους, και το γνωστό μίσος του αμαθή επαρχιώτη απέναντι στο σύστημα που δεν καταννοεί.\nΟδυσσέα, μετά απο πολλά χρόνια, βρέθηκα το καλοκαίρι στα Εξάρχεια οπου συνάντησα μερικούς φίλους. Στην πλατεία, μια ομάδα ναρκομανών έπεφτε ο ένας πάνω στον άλλον, δημιουργώντας ενα λυπηρό κλίμα. Δεν ένοιωσα όμως την "πνευματικότητα", που αναδύουν οι ανάλογοι liberal χώροι του Λονδίνου, ή άλλων μεγάλων πόλεων. Η γενική αισθητική εντύπωση ήταν πως η περιοχή είναι εντελώς παρακμιακή σε πνέυμα, και τα ΜΜΕ την έχουν αποθεώσει σαν ένα κέντρο sophisticated αντιεξουσιαστών, το οποίο προσωπικά δεν αισθάνθηκα οτι υπάρχει.\nΚαι τα γεγονότα στην Σκουφά δίνουν τη ευκαιρία να συνεχίζεται το παιχνίδι γάτας και ποντικού που παίζουν από τον περασμένο Δεκέμβριο με εναλλασσόμενους ρόλους το ΠΑΣΟΚ και η Ν.Δ.\nΤο ΠΑΣΟΚ με αιχμή τα φιλικά προς αυτό ΜΜΕ (δηλ. όλα σχεδόν τα κανάλια) παίζει συνέχεια τα επεισόδια (΅λουπάρει΅ συνεχώς μία ταινία μερικών δευτερολέπτων που σπάνε ανενόχλητοι οι κουκουλοφόροι στην Σκουφά βιτρίνες και αυτοκίνητα) και προβοκάρει την Ν.Δ. με τους δημοσιογράφους του ότι δεν μπορεί να επιβάλλει την τάξη και την ασφάλεια κλπ κλπ Ελπίζει ότι έτσι θα σπρώξει την Ν.Δ. σε λήψη σκληρών μέτρων με την πιθανότητα προκλήσεως σοβαρών επεισοδίων, θανάτων ίσως κλπ για να κερδίσει τον λεγόμενο μεσαίο χώρο και εξασφαλίσει την κοινοβουλευτική αυτοδυναμία του.\nΗ ΝΔ που έχει αντιληφθεί την τακτική του ΠΑΣΟΚ απαντά δια της αδρανείας και, θέτουσα εαυτήν μακράν του εχθρού, προτιμά να καεί η Αθήνα παρά να δοκιμάσει να εφαρμόσει τον Νόμο.\nΤέλος οι κατώτεροι Αστυνομικοί που εάν γίνει καμιά ΅΅στραβή΅ αυτοί θα πληρώσουν την νύφη χωρίς να τους καλύψει κανείς κάνουν λευκή απεργία!!\nKύριε Βαρδάκα, ωραιότατη η ανάλυση, συμφωνώ απόλυτα. Ολοι επιθυμούν "κλίμα Δεκεμβρίου" για διαφορετικούς λόγους. Η λευκή απεργία της αστυνομίας ήταν αναμενόμενη. Και εκεί που οι μαγαζότορες και επιχειρηματίες στρίμωξαν την κύβέρνηση για την κατάργηση του Ασυλου, η ΝΔ επιθυμώντας να ξεφορτωθεί την καυτή πατάτα (μέχρι τις εκλογές), έβαλε τον Αρη να πεί ότι το Πολυτεχνείο πρέπει να γίνει Μνημείο Εθνικής Αντίστασης (για να θολώσει τα ήδη θολά νερά).\nΤελικά το θέμα είναι κωμικό. Αντε να δούμε που θα βγούμε.\nΘα συμφωνήσω με τον κύριο Βαρδάκα, και θα προσθέσω ότι οι "κουκουλοφόροι" αποκλείεται να δρουν αυτοβούλως.\nΣε συνδυασμό με τη σαχλαμάρα, την ευτέλεια και τον ΤΡΟΜΟ που καλλιεργεί η τηλεόραση από το πρωί ώς το βράδυ, αποσκοπούν στο να μας πείσουν ότι η Αθήνα έγινε "Σικάγο" και να μας προετοιμάσουν για να δεχτούμε οτιδήποτε περιοριστικό σκαρφιστούν οι ανόητοι εγκέφαλοι των δύο μεγάλων κομμάτων!\nΚάποιος τις προάλλες μάς θύμισε τη ρήση του Βενιαμίν Φραγκλίνου: "αν θυσιάσεις την ελευθερία σου για την ασφάλεια, σε λίγο δεν θα έχεις ούτε ελευθερία ούτε ασφάλεια"!\nΕίναι γνωστό ότι την φοβισμένη μάζα τη χειραγωγείς ευκολότερα!\nΌσο για το άσυλο, Λόκους, πιστεύεις στα σοβαρά ότι εμποδίζει την αστυνομία να κάνει τη δουλειά της; "Όποιος δεν θέλει να ζυμώσει, δέκα μέρες κοσκινίζει", λέει η σοφή παροιμία.\nΑγαπητέ μου Λωτοφάγε, πιστεύω πως τα κουκουλομέτρα είναι εντελώς άχρηστα, δεδομένης της ατμοσφαίρας που επικρατεί. Επειδή όμως πιστεύω πως η κυβέρνηση Καραμανλή άφησε εσκεμμένα τις καταστροφές του Δεκεμβρίου και την τρομοκρατία να αναπτυχθεί, εγκαταλέιποντας τους πάντες, τώρα τα μπαλώνει πάλι....λαικα.\nΠιστεύω ακράδαντα πως τα πανεπιστήμια τρομοκρατούνται. Και πως μεγάλο μέρος των όσων γίνονται, εκπορεύονται απο τις διεφθαρμένες σχέσεις πρυτανικών - αρχών και κομματικών στελεχών φοιτητικών οργανώσεων (οι οποίοι πιστεύω είναι αιώνιοι φοιτητές και στελεχάρες).\nΑποφεύγεται εσκεμμένα απο την κυβέρνηση η άρση του Ασύλου. Τα ελληνικά πανεπιστήμια, πιστεύω πρέπει να ψαχτούν παντού, πιστεύω πως θα βρούμε μέσα απίθανες γιάφκες. Τα υπόλοιπα τα θεωρώ υπεκφυγές. Η κουκουλοφορία, είναι κατα τη γνώμη μου μια τριπολική σχέση. Πρυτανικές αρχές - στελέχοι φοιτητικών οργανώσεων (κομματικά), και εξωπανεπιστημιακοί αληταράδες. Αχρηστη θεωρώ επίσης και την όλη συζήτηση για την Παιδεία.\nΟ καιρός θα δείξει βέβαια.


Βήτα Πεις: Αυτό που κάνουμε, δεν πωλείται...\nΟι συναυλίες τους μαζεύουν πλήθη χιλιάδων (ξαναπαίζουν στην Άνοδο, στις 24/5), η μουσική τους δημιουργεί πάθη, ενώ κατά γενική ομολογία είναι ένα από τα πιο δυνατά χαρτιά του εγχώριου χιπ χοπ...\nΔημοσίευση: 16 Μαϊος 2014\nΜπορεί η συναυλία στο Σπόρτιγκ να έχει πια γίνει σημείο αναφοράς στην πορεία τους, εξετάζοντας πάντως την εξέλιξη των Βήτα Πεις μέσα στα χρόνια, εκείνες οι 3.500 κόσμου που συγκεντρώθηκαν για να σβήσουν μαζί τους τα 10 κεράκια δείχνουν ως μια απόλυτα φυσική συνέχεια, παρά ως κάποιου είδους έκπληξη. Ασχοληθήκαμε εκτενώς προ μερικών μηνών με το φαινόμενο Βήτα Πεις (διαβάζετε εδώ). Τώρα λοιπόν –με αφορμή την επικείμενη συναυλία τους στην Άνοδο, το επόμενο Σάββατο, 24 Μαΐου– ήρθε η ώρα για μια συνέντευξη μαζί τους, από τις λίγες που δίνουν, με θέματα τα οποία απλώνονται από το χτες και το σήμερα, μέχρι το τι μέλλει γενέσθαι στην «τελετή βηταπεί»...\n(φωτογραφίες 1,2,4: Joe Pateraki)\nΗ αλήθεια είναι πως δύσκολα βρίσκει κανείς ερωτήσεις για εσάς, μετά από την ενότητα «Ταξίδι στο Χρόνο» την οποία είχατε στο DVD σας Εικόνα Και Ήχος, όπου μιλάτε σχεδόν για όλα. Ας ξεκινήσουμε λοιπόν με αυτό το DVD: πώς προέκυψε η ιδέα και πώς έγινε η υλοποίηση, δεδομένου ότι ένα τέτοιο εγχείρημα απαιτεί μπόλικο χρόνο και προσπάθεια;\nΌλα ξεκίνησαν με στόχο μια ολοκληρωμένη κάλυψη-ανταπόκριση του επετειακού λάιβ για τα 10 χρόνια Βηταπείς, στο γήπεδο του Σπόρτιγκ. Στην πορεία, δουλεύοντας το συγκεκριμένο πλάνο, προέκυπταν πρόσθετες ιδέες, όπως το να φανερώσουμε βήμα-βήμα τη διαδικασία της δημιουργίας ενός κομματιού. Η αμέσως επόμενη κίνηση ήταν να παρουσιάσουμε σχεδόν ολόκληρη τη ζωντανή εμφάνιση «23 Σκηνές Εγκλήματος», στην οποία συμμετείχαν οι Onimod, φίλοι που είναι μαζί μας από το ξεκίνημα. Τέλος, θεωρήσαμε ότι ήταν η κατάλληλη στιγμή να γίνει μια ιστορική αναδρομή σε όλη τη δεκαετή πορεία, από το 2002 μέχρι το 2012.\nΟι παραπάνω ενότητες αποτέλεσαν το τριπλό DVD Εικόνα Και Ήχος, το οποίο μπορείτε να παρακολουθήσετε δωρεάν μέσω του καναλιού μας στο YouTube (BITAPEISTV). Για το τελικό αποτέλεσμα εργάστηκαν σκληρά και για πολλούς μήνες οι "Cognition Films", άνθρωποι που με τη σειρά τους μοιράζονται την όρεξη και την έμπνευσή τους για κάτι διαφορετικό και πρωτότυπο. Αυθεντικό και σε συλλεκτικό αριθμό αντιτύπων, το Εικόνα Και Ήχος μπορεί να το προμηθευτεί οποιοσδήποτε στις συναυλίες μας ανά την Ελλάδα.\nΤα τελευταία σας λάιβ στην Αθήνα δείχνουν να έχουν μια κεντρική ιδέα: από το επετειακό της δεκαετίας στις 23 Σκηνές Εγκλήματος, μετά στην Ώρα Μηδέν και τώρα στον Κύκλο. Πώς προσπαθείτε να διαφοροποιείτε τη κάθε συναυλία και πόσο σημαντικό είναι να κρατάτε το κοινό σας σε εγρήγορση;\nΚάθε ζωντανή εμφάνιση είναι μοναδική, από την πρώτη μέχρι την τελευταία. Ο τίτλος, τις περισσότερες φορές, έχει να κάνει με αυτό που βιώνουμε γύρω μας. Το πρόγραμμα και η ροή δημιουργείται πρώτα βάσει των αναγκών της Ομάδας. Η ψυχολογική μας δηλαδή κατάσταση και τα κοινωνικοπολιτικά δρώμενα συχνά-πυκνά μας οδηγούν στην εκτέλεση διαφορετικών προγραμμάτων. Στις συναυλίες που πραγματοποιήσαμε μετά την κυκλοφορία του Εύφλεκτον και του Βάπτισμα Πυρός, προσπαθούμε να ανεβάζουμε σταδιακά τις εντάσεις, κορυφώνοντας λίγο πριν το φινάλε. Όσο για το κοινό που είναι μαζί μας, δίνει κι εκείνο τη δική του συναυλία και συμμετέχει για το καλύτερο δυνατό κλίμα.\nΗ διπλή κυκλοφορία των Εύφλεκτον και Βάπτισμα Πυρός κατάφερε να σβήσει τη δίψα του κοινού για νέο σας υλικό, μετά την πολυετή δισκογραφική σας απουσία. Επιστρέφει το συγκρότημα σε φάση ανασύνταξης και αποχής από ηχογραφήσεις ή έχουν αρχίσει σκέψεις για κάποια νέα δουλειά;\nΒρισκόμαστε σε τροχιά δημιουργίας, αυτό σημαίνει ότι σε κάθε δίσκο που κυκλοφορήσαμε και σε κάθε δίσκο που θα κυκλοφορήσουμε, μεσολαβεί ένα διάστημα κατά το οποίο γίνονται συναυλίες. Η ερμηνεία αλλάζει από συναυλία σε συναυλία, οπότε οι εμπνεύσεις διαδέχονται η μία την άλλη. Νέες ιδέες και απόψεις, σκέψεις και συζητήσεις μεταξύ μας, είναι η προετοιμασία για τις επόμενες ηχογραφήσεις. Συνήθως χτυπάμε σε ανύποπτο χρόνο...\nΠολλά έχουν ειπωθεί για τον καινούργιο ήχο των παραπάνω δίσκων: μερικοί μάλιστα από τους παλαιότερους οπαδούς αντέδρασαν σε αυτήν την καινούργια μουσική κατεύθυνση. Υπήρξαν δεύτερες σκέψεις από μέρους σας πριν την κυκλοφορία τους; Πόσο δικαιωμένοι αισθάνεστε από το τελικό αποτέλεσμα;\nΠοτέ δεν κάναμε μουσική προσπαθώντας να ανταποκριθούμε στα μουσικά γούστα των άλλων. Αυτό που κάνουμε δεν πωλείται και ο μόνος τρόπος να το υποστηρίξει κάποιος είναι να το παρακολουθήσει ζωντανά. Με ένα τέτοιο λοιπόν κριτήριο, δεν ψάχνουμε αναγνώριση κοινής αποδοχής αναγνώριση –πόσο μάλλον όταν οι απόψεις μας είναι το κύριο αναγνωριστικό του ήχου μας. Η πρόκληση βρίσκεται στο να φανερώνεις νέα πράγματα όσο προχωράς και να μην επαναπαύεσαι στη φόρμουλα ή στο καλούπι του ήδη πεπατημένου. Όσοι αντιδρούν στην καινούργια κατεύθυνση, δεν έχουν παρά να αλλάξουν ακούσματα.\nΗ ομάδα παραγωγών που συμμετείχε στα sessions των συγκεκριμένων δίσκων αποτελεί πλέον βασικούς συνεργάτες σας, που θα συνεισφέρουν και σε επόμενα projects; Ή είστε ανοιχτοί σε συνεργασίες με ανθρώπους με τους οποίους ενδεχομένως να μην έχετε δουλέψει μαζί στο παρελθόν;\nΟι BFAM επάνδρωσαν την αποστολή Εύφλεκτον και Βάπτισμα Πυρός σε μία πολύ κρίσιμη περίοδο της πορείας μας. Ανταποκρίθηκαν άψογα, με αγάπη, σαν να ηταν κάτι δικό τους –και τους ευχαριστούμε πολύ. Η μουσική κατεύθυνση που σκεφτόμαστε για το μέλλον είναι κάτι πολύ διαφορετικό, το οποίο καλούμαστε να ανακαλύψουμε και να επιμεληθούμε εμείς. Αναμείνετε στα ακουστικά σας...\nΕκείνο το κομμάτι με τον AG των DITC, πότε θα το ακούσουμε επιτέλους; Μας έχετε ανοίξει την όρεξη μετά από τα πλάνα στο Εικόνα Και Ήχος...\nΔεν ηχογραφήθηκε κάποιο κομμάτι με τον AG. Πρόκειται για μία ανθρώπινη συνάντηση που έγινε ένα βράδυ στα Εξάρχεια και αυθόρμητα προέκυψε να γράψουμε στίχους παρέα.\nΗ στιχουργική εξέλιξη ενός εγχώριου συγκροτήματος, και δη από τον χώρο του χιπ χοπ, πιστεύετε πως είναι ζωτικής σημασίας ως προς τη διάρκεια ενός σχήματος στον χρόνο;\nΤο είδος της μουσικής είναι απλά το μέσο που χρησιμοποιούμε, σημασία όμως έχει πάντα το περιεχόμενο. Η κάθε ηλικία –ανάλογα με τα βιώματα και τις αντιλήψεις– έχει και τη θεματική της απόχρωση. Δεν γίνεται να περιγράφουμε στους στίχους που φτιάχνουμε στα 30 μας όσα περιγράφαμε στα 17... Κι αν γίνεται σε κάποιες περιπτώσεις, σίγουρα δεν γίνεται με τον ίδιο τρόπο. Όσο μεγαλώνουμε εμείς, «μεγαλώνει» και η μουσική μας. Όταν ο κόσμος μετά από χρόνια εξακολουθεί να ακούει τα παλαιότερα «έργα» μας, σημαίνει ότι γίνεται εμφανής η έννοια της διαχρονικότητας: η μουσική μένει αθάνατη.\nΗ ευρεία αποδοχή του γκρουπ από τους χιπ χοπ ακροατές αποδεικνύεται από το μέγεθος των ακροατηρίων που συγκεντρώνετε σε κάθε σας συναυλία. Πώς διαχειριστήκατε την επιτυχία και γιατί πιστεύετε πως ο κόσμος σας έχει ξεχωρίσει; Τι είδε/βρήκε σε εσάς;\nΔεν υπάρχει διαχείρηση επιτυχίας, διότι δεν βιώνουμε κάτι τέτοιο. Λογικά ο κόσμος έχει ξεχωρίσει αυτό που ξεχωρίζει το κάθε μέλος των Βηταπείς σε κάποιο άλλο μέλος των Βηταπείς. Έχουμε κάνει συναυλίες με 50-100 άτομα και πραγματικά έχουμε δώσει το 100% του εαυτού μας. Όταν υπάρχει υγιής ανταγωνισμός μεταξύ των μονάδων σε μία ομάδα, τότε η Ομάδα γίνεται πολύ δυνατή –και ο κόσμος λαμβάνει τη δύναμη της ενότητας και το τελικό σύνολο γίνεται εκρηκτικό. Με ζωντανές εμφανίσεις 3 ωρών, ανεξαρτήτως του κοινού προσελεύσεως, η απάντηση βρίσκεται στην ενέργεια που δίνουμε και στην ενέργεια την οποία παίρνουμε πίσω. Δεν πρόκειται απλά για μια συνάντηση διασκεδαστικού χαρακτήρα, θυμίζει γήπεδο.\nΠρόσφατα συμμετείχατε στο θεατρικό έργο Pulp Fiction 2014 –κυρίως ο Φορτσάτος, ο οποίος είχε αναλάβει την επιμέλεια μουσικής και το sound design, αλλά και ο Άσαρκος, που ακουγόταν στο τραγούδι των τίτλων. Πώς το βρήκατε σαν εμπειρία; Θα υπάρξει συνέχεια ή ήταν κάτι αυτόνομο;\nΤο να επιχειρήσουμε να «ντύσουμε» μουσικά μια θεατρική παράσταση ήταν μια καινούργια εμπειρία για εμάς. Απολαύσαμε πάρα πολύ τη διαδικασία και μας άρεσε το περιεχόμενο της νέας πόρτας που ανοίξαμε. Πολύτιμη ήταν και η συμβολή του Βαγγέλη Καραπέτρου, καθώς και όλων των μουσικών που συμμετείχαν. Το Pulp Fiction θα συνεχίσει να παίζεται για ακόμη μία χρονιά. Στο μέλλον υπάρχουν σκέψεις για τον τομέα του θεάτρου ή κάποιου ντοκιμαντέρ ή κάποιας ταινίας. Ποτέ δεν ξέρεις...\nΤα τελευταία χρόνια έχουμε δει ένα άνοιγμά σας σε κοινά projects με άλλους καλλιτέχνες, όπως το Συνάντηση 14:15, το Special Delivery και το Film Noir. Αισθανθήκατε πως υπήρχε μια ανάγκη εξωστρέφειας; Θα πρέπει να περιμένουμε κι άλλες τέτοιες προσπάθειες;\nΤο Συνάντηση 14:15 είναι κοινός δίσκος Βηταπείς & Επίλεκτοι. Το Special Delivery ήταν μία κίνηση του Spy και του Satez, οι οποίοι μας πρότειναν να γράψουμε κάποια κομμάτια για μια συλλογή που ήθελαν να κυκλοφορήσουν. Αποφασίσαμε να συμμετάσχουμε λόγω της σχέσης μας με αυτούς κυρίως –τους γνωρίζουμε από πολύ παλιά. Επίσης οι υπόλοιπες συμμετοχές ήταν αξιόλογες και με την ευκαιρία να ευχηθούμε καλή πορεία στο Groundzero Studio. Τέλος, το Film Noir ήταν μία ευκαιρία να δοκιμάσουμε κάτι με φίλους από τη Θεσσαλονίκη· μείναμε ικανοποιημένοι από το αποτέλεσμα και στέλνουμε χαιρετισμούς στον Dof και στο Dope Beat Studios, καθώς και σε όσους συμμετείχαν. Στο μέλλον θα επικεντρωθούμε στη δημιουργία δικών μας εγχειρημάτων, χωρίς όμως να αποκλείουμε κάποια συνεργασία.\nΠόσο δύσκολο είναι να συνδυάζετε ένα εγχείρημα σαν τους Βήτα Πεις με την κανονική ζωή σας και με τις δουλειές σας;\nΖούμε στιγμές που μας προάγουν σε δημιουργούς. Είμαστε η άλλη άποψη και οι άλλοι μεταξύ των πολλών. Τα βγάζουμε πέρα εύκολα ή δύσκολα και προσπαθούμε να δείξουμε τον τρόπο και σε άλλους ανθρώπους. Βάλτε πάθος σε ό,τι κάνετε στη ζωή σας και να πολεμάτε το καλό... Eίναι ο μόνος εχθρός του καλύτερου. Ραντεβού στο επόμενο.\nΗ Ομάδα είναι Μία\nHeltah Skeltah + Βήτα Πεις\nΒήτα Πεις (live στο Anodos, 2013)\nΒήτα Πεις (live στον Βοτανικό, 2014)


Μια (τελευταία) Καθαρά Δευτέρα ⋆ Τάκης Κομνηνός ⋆ TheBluez.gr\nΉμουν στην ταβέρνα του κυρίου Κώστα και έτρωγα ό,τι είχε απομείνει από τα φαγητά που είχε φτιάξει. Καθόμουν σε ένα γωνιακό τραπέζι στο βάθος, μακριά από τις τουαλέτες και την κουζίνα. Οι σερβιτόροι συμμάζευαν, τα πιατικά και τα πιρούνια κουδούνιζαν σαν χορωδία κρουστών. Τα καλοριφέρ δούλευαν ακόμα στο φουλ. Από την κουζίνα άκουγα τους μαγείρους που έπλεναν τους νεροχύτες και καθάριζαν τα σκεύη, συζητώντας. Στα μεγάφωνα έπαιζε το πρόγραμμα κάποιου ραδιοφωνικού σταθμού.\nΕγώ έτρωγα μονάχος. Από τα δεκαεννιά μου, ήμουν μόνος. Όταν τέλειωσα με τη θητεία μου, ήρθα σπίτι και είπα στους γονείς μου ότι θέλω να πάω σε σχολή Καλών Τεχνών. Ήθελα να γίνω ζωγράφος. Από μικρός ζωγράφιζα, σκίτσαρα πρόσωπα και εικόνες στα τετράδια και τα βιβλία μου. Δεν μου άρεσε το διάβασμα.\nΟι γονείς μου τσαντίστηκαν, όταν κατάλαβαν πως δεν θα έκανα πίσω. Φωνές, βρισιές, απογοήτευση. Δεν θα έχεις δουλειά, είπαν. Θα πεινάσεις. Θα ζεις στο πεζοδρόμιο. Τα αδέρφια σου τα κατάφεραν επειδή σπούδασαν.\nΤους είπα πως, αν είχα τη στήριξή τους στην αρχή, μετά θα τα βόλευα. Σπρώξιμο χρειαζόμουν, απλά να πάρω τα πάνω μου.\nΌχι. Ο πατέρας μου. Φύγε. Φύγε. Μην ξανάρθεις.\nΗ μητέρα μου έπαιξε το ρόλο του «καλού μπάτσου». Απέτυχε.\nΈφυγα. Πήρα ρούχα, μολύβια και μπλοκ που είχα και έφυγα. Χωρίς λεφτά. Αρχικά, έπιασα δουλειά σε ένα συνεργείο ελαιοχρωματιστών. Λίγο το παραδάκι, «μαύρο», φυσικά. Ένας από αυτούς δέχτηκε να με φιλοξενήσει για μερικές μέρες. Ζούσε με τη γυναίκα και την κόρη του, περίσσευε ένα δωμάτιο. Έμεινα εκεί για λίγο.\nΤο έψαξα. Ρώτησα. Ήλπιζα μήπως κάποια σχολή. Όλες απαιτούσαν ρευστό. Δεν το είχα. Τους έδειξα τι είχα φτιάξει. Μια ματιά έριξαν και μετά μου ζήτησαν να φύγω.\nΈπειτα από δύο χρόνια έμεινα και τυπικά χωρίς δουλειά και σπίτι. Το συνεργείο διαλύθηκε, όχι μόνο λόγω της κρίσης που έσφαζε την Ελλάδα, αλλά και επειδή δύο από τους παλιότερους συνεταίρους έκαναν κομπίνες και απομυζούσαν την επιχείρηση. Χρέη, τσακωμοί, ε, δεν ήθελε και πολύ.\nΠήρα κάτι ψίχουλα και έφυγα με το μπόγο μου στην πλάτη μου. Η Αθήνα απλωνόταν γύρω μου, ο κόσμος χαώδης σαν ανεξερεύνητη σπηλιά. Πού θα πήγαινα; Τι θα έκανα; Πώς θα ζούσα;\nΔεν είχα απάντηση. Το μόνο που με ενοχλούσε πιο πολύ απ’ όλα είναι το ότι οι γονείς μου είχαν δίκιο. Ακόμα και η δικαιολογία «Και αυτοί που τέλειωσαν τόσα πανεπιστήμια και δεν έχουν δουλειά» έμοιαζε σκάρτη. Έβρισκαν, κάτι έβρισκαν αυτοί. Μπορούσαν να φύγουν, να πάνε σε άλλη χώρα. Εγώ δεν είχα τη δυνατότητα να πάω ούτε στην άλλη άκρη της Αθήνας.\nΩστόσο, δεν έπαψα να ελπίζω. Κοιμήθηκα σε παγκάκι τα πρώτα βράδια, ευελπιστώντας πως κάτι θα σκεφτόμουν.\nΑλίμονο, δεν βρήκα. Κάτι δουλίτσες του ποδαριού, ψιλοπράματα. Ίσα για να παίρνω ένα μπουκαλάκι νερό και λίγο φαΐ.\nΚάπως έτσι κατέληξα στη γειτονιά που είχε την ταβέρνα του ο κύριος Κώστας. Τον βοηθούσα βγάζοντας έξω τα σκουπίδια κι εκείνος, αφού έκλεινε το μαγαζί, μου επέτρεπε να τρώω ό,τι απέμεινε. Δεν μου άρεσε, αλλά οι επιλογές ήταν μηδαμινές κι εγώ έπρεπε να ζήσω. Ήθελα να ζήσω. Ζωγράφιζα συνέχεια με ό,τι υλικά είχα –τα οποία επίσης λιγόστευαν.\nΜόνος. Έτσι ένιωθα. Μόνος.\nΣήμερα ήταν Καθαρά Δευτέρα. Είχε καλό καιρό. Όταν ξύπνησα στο πάρκο, είδα κόσμο να πετάει χαρταετούς και άλλους να τους φορτώνουν στο αμάξι τους και να βάζουν πλώρη για τα βουνά, για πιο ανοιχτά μέρη, τέλος πάντων, έξω από την Αθήνα.\nΑπό τα δεκατέσσερα είχα ξεκινήσει τους καφέδες, μαζί με το αλκοόλ και το σεξ –αλλά αυτά όχι στα φανερά. Είχα εθιστεί στην καφεΐνη. Αλλά πλέον δεν την είχα ανάγκη. Ποτέ δεν την είχα, όμως όταν το βρίσκεις το ναρκωτικό σου το παίρνεις έτσι κι αλλιώς.\nΤώρα δεν το έβρισκα, οπότε, με το που είδα τα παιδιά με τους χαρταετούς και τους γονείς τους να τα βοηθούν να τους πετάξουν, έπιασα το μπλοκ και όσους μαρκαδόρους διέθετα και ζωγράφισα. Δύο ώρες παρατηρούσα και σχημάτιζα και έβαζα μπόλικο χρώμα. Έβαλα και τον εαυτό μου στο τοπίο, μια γκρίζα σκιά ανάμεσα στον μπλε ουρανό, τα λίγα δέντρα και την κίτρινη παιδική χαρά.\nΘα συνέχιζα κι άλλο, αλλά συνειδητοποίησα ότι δεν το άντεχα. Ήταν πολύ για μένα. Μνήμες· μου ξύπνησε ευχάριστες μνήμες από τα παιδικά μου χρόνια. Μετά ήρθε η αναπόφευκτη σύγκριση με το σήμερα και η πίεση στο κεφάλι μου ήταν ισχυρή σαν κανονιά.\nΠεριηγήθηκα στους γύρω δρόμους. Χωρίς σκοπό. Η ακινησία με διέλυε, απλά περπατούσα. Ενδόμυχα αναζητούσα τη σωτηρία μου σε μια μεγάλη πόλη.\nΚι έπειτα, το βράδυ, είδα στα σκουπίδια όλους αυτούς τους χαρταετούς, υγιή χρώματα σ’ έναν δηλητηριώδη τόπο. Άξιζαν καλύτερη μεταχείριση κι αυτό με εκνεύριζε ακόμα πιο πολύ.\nΤώρα έτρωγα μόνος. Ο κύριος Κώστας με παρατηρούσε πού και πού και μου χαμογελούσε. Το ίδιο και οι άλλοι εργαζόμενοι εδώ.\nΗ τηλεόραση έπαιζε μια ταινία, αλλά είχαν κλείσει τον ήχο –προτιμούσαν τα τραγούδια. Σκηνές δράσης, ξύλο, κυνηγητά. Δεν μου άρεσαν αυτά. Προτιμούσα πιο συναισθηματικές ταινίες. Αλλά από το ολότελα…\nΚάποια στιγμή, σταμάτησε η ταινία, όπως και τα τραγούδια. Στην οθόνη είδα έκτακτο δελτίο ειδήσεων. Ένας δημοσιογράφος, έντρομος, έλεγε κάτι. Στην ταβέρνα ακούστηκε η φωνή ενός συναδέλφου του, τρομοκρατημένη: «Προς όλους τους πολίτες. Ανακοινώνεται από τις Αρχές πως\n(η Γη, η Γη τρέμει, τα τραπέζια πέφτουν, οι σερβιτόροι σωριάζονται ο ένας πάνω στον άλλο, τι στο καλό, γιατί τρέμει η Γη;)\n“…καλείται ο κόσμος να εγκαταλείψει τα σπίτια του, να απομακρυνθεί από κτίρια και…”\nΔεν άκουσα τι άλλο είπε, γιατί η σύνδεση διακόπηκε. Η τηλεόραση έσβησε και παράσιτα γέμισαν την αίθουσα. Κι άλλωστε, είχα σηκωθεί και προσπαθούσα να φτάσω στην έξοδο –πάνω στην βιασύνη μου, ξέχασα και το μπόγο μου. Τι σεισμός ήταν αυτός, Παναγία μου! Καθώς προχωρούσα, έβλεπα και άκουγα τους τοίχους να ρημάζονται, γραμμές να χαράσσονται στο λευκό τους σώμα. Τα ηχεία στους τοίχους γκρεμίστηκαν. Από την κουζίνα άκουγα ουρλιαχτά.\nΒγήκα έξω. Ο κρύος αέρας με χτύπησε αμέσως. Αλλά δεν ήταν αυτό το χειρότερο που συνέβαινε. Πανικός. Άνθρωποι έτρεχαν εδώ κι εκεί. Συστήματα συναγερμού έπαιζαν το κομμάτι τους, σαν δαιμονικά ρομπότ. Κλάματα από παιδιά. Φωνές από τους μεγάλους. Σπρωξίματα, χτυπήματα. Ένας τύπος, άστεγος σαν εμένα, είχε ανέβει σε ένα τζιπ και φώναζε πως ήρθε η μέρα της Κρίσης. Τον αγνοούσαν, αλλά αυτός συνέχιζε.\nΠροχώρησα στο απέναντι πεζοδρόμιο. Στο δρόμο ανοίγονταν ρήγματα. Κολόνες είχαν πέσει. Οι πολυκατοικίες κινούνταν δεξιά αριστερά σαν μεγάλα δάχτυλα.\nΈφτασα στο πάρκο σώος. Το κεφάλι μου πονούσε. Είχα ταχυπαλμία. Ίδρωνα και έπαιρνα βαθιές, ηχηρές ανάσες. Τα μάτια μου δεν εστίαζαν κάπου, αλλά κοιτούσαν πέρα δώθε, το κακό που επικρατούσε τριγύρω.\nΏσπου σταμάτησαν σε ένα σημείο. Μέσα στην καταστροφή, άφησα τους έντρομους ανθρώπους, τον κήρυκα και τα κτίρια, και έμεινα να κοιτάζω με ανοιχτό στόμα προς τα σκουπίδια.\nΕίδα τους χαρταετούς. Είχαν υψωθεί προς τον ουρανό. Κανείς δεν τους κρατούσε. Απλά…\nΠλησίασα. Ήταν μια παρόρμηση και τη πραγματοποίησα. Είκοσι χαρταετοί διαφόρων αποχρώσεων και σχεδίων αιωρούνταν. Μύριζα τη βρομιά των σκουπιδιών, αλλά δεν έδινα σημασία. Άνθρωποι με προσπέρασαν, δεν τους έδωσα σημασία.\nΧαμογέλασα και έκανα να πιάσω τον σπάγκο ενός χαρταετού.\nΑμέσως αυτός τυλίχτηκε γύρω από το χέρι μου.\nΎστερα ένας ακόμη, στο άλλο χέρι.\nΚι άλλος, στο δεξί μου πόδι.\nΚι άλλος, στο αριστερό.\nΌλοι με είχαν αρπάξει στο τέλος.\nΈνιωθα σαν να με αγκάλιαζαν όλοι οι φίλοι μου.\nΚαι μετά απλά αφεθήκαμε. Απογειωθήκαμε. Πετάξαμε ψηλά.\nΓια πρώτη φορά στη ζωή μου, δεν κοίταξα κάτω. Έκλεισα τα μάτια, δάκρυσα και έφυγα.


Εξωσωματική με δωρεά ωαρίων - Δρ Ελένη Κοντογιάννη Κλινικός Εμβρυολόγος 213.099.60.99\nHome » Εξωσωματική με δωρεά ωαρίων\nΗ δωρεά ωαρίων είναι για ορισμένα ζευγάρια η μόνη τους ελπίδα να αποκτήσουν παιδί. Σε περιπτώσεις που οι προσπάθειες εξωσωματικής γονιμοποίησης δεν έχουν αποτέλεσμα λόγω των ωαρίων, δηλαδή υπάρχει πολύ μειωμένο απόθεμα ωαρίων ή τα ωάρια είναι κακής ποιότητας, τότε το ζευγάρι μπορεί να επιλέξει να χρησιμοποιήσει τα ωάρια μίας άλλης γυναίκας, η οποία έχει αποφασίσει να δωρίσει τα ωάριά της.\nΚαθώς αυξάνεται ο αριθμός των γυναικών που αποφασίζουν να κάνουν παιδί σε προχωρημένη αναπαραγωγική ηλικία, αυξάνεται κι ο αριθμός εξωσωματικών που γίνονται με δωρεά ωαρίων και τα ποσοστά επιτυχίας αυτής της μεθόδου είναι εντυπωσιακά.\nΗ απόφαση για δωρεά ωαρίων μπορεί να είναι δύσκολη (όπως και όταν πρόκειται για δωρεά σπέρματος), αλλά για μερικά ζευγάρια μπορεί να είναι η μοναδική τους επιλογή για να αποκτήσουν την οικογένεια που ονειρεύονται.\nΣε ποιες περιπτώσεις είναι καλή επιλογή η δωρεά ωαρίων;\nΣε πρόωρη εμμηνόπαυση.\nΑν η ποιότητα των ωαρίων είναι κακή.\nΑν έχουν γίνει πολλές προσπάθειες εξωσωματικής χωρίς επιτυχία, λόγω των ωαρίων.\nΑν έχει προηγηθεί χημειοθεραπεία ή κάποια χειρουργική επέμβαση που ελαττώνει τον αριθμό των ωαρίων.\nΑν υπάρχει κίνδυνος μετάδοσης στους απογόνους σοβαρού γενετικού προβλήματος από την πλευρά της μητέρας. προβλήματος.\nΠοια είναι τα ποσοστά επιτυχίας με δωρεά ωαρίων;\nΣε μία εξωσωματική γονιμοποίηση με δωρεά ωαρίων, το ποσοστό επίτευξης και επιτυχούς ολοκλήρωσης της εγκυμοσύνης, εξαρτάται από την ηλικία των ωαρίων (δηλαδή την ηλικία της γυναίκας που δωρίζει τα ωάριά της) κι όχι από την ηλικία της γυναίκας που κυοφορεί.\nΑυξάνεται λοιπόν το ποσοστό εγκυμοσύνης και μειώνεται σημαντικά το ποσοστό αποβολών.\nΠως αποφασίζει μία γυναίκα αν η δωρεά ωαρίων είναι η σωστή επιλογή;\nΗ απόφαση δεν είναι εύκολη για το ζευγάρι που αποφασίζει να επιλέξει τη δωρεά ωαρίων. Είναι σημαντικό να μιλήσει το ζευγάρι με ειδικούς για το θέμα. Το ζευγάρι μπορεί αν το επιθυμεί να συμβουλευθεί ειδικούς ψυχολόγους πριν λάβει την απόφαση να προχωρήσει στη θεραπεία με δωρεά ωαρίων.\nΕίναι εύκολο να βρεθεί η κατάλληλη δότρια;\nΣτη χώρα μας η νομοθεσία επιτρέπει όλες τις θεραπείες υποβοηθούμενης αναπαραγωγής υπό προϋποθέσεις.\nΗ δωρεά ωαρίων είναι ανώνυμη και εθελοντική. Ούτε το ζευγάρι επιτρέπεται να μάθει την ταυτότητα της δότριας, ούτε η δότρια να γνωρίζει οτιδήποτε για το ζευγάρι. Τόσο το ζευγάρι όσο και η δότρια υπογράφουν τις αντίστοιχες σχετικές έγγραφες συναινέσεις πριν τη θεραπεία.\nΗ δωρεά ωαρίων είναι το πιο πολύτιμο δώρο που μπορεί να κάνει μια γυναίκα σε ένα ζευγάρι. Ο νόμος προβλέπει αποζημίωση της δότριας για έξοδα μετακίνησης και για απώλεια εισοδήματος αν πρέπει να πάρει άδεια από τη δουλειά της λόγω της θεραπείας.\nΤι πρέπει να περιμένει ένα ζευγάρι όταν κάνει εξωσωματική με δωρεά ωαρίων;\nΤα ποσοστά επιτυχίας της εξωσωματικής με δωρεά ωαρίων είναι πάρα πολύ υψηλά και αγγίζουν το 70%.\n«Ημέρα 0»: η ημέρα της ωοληψίας\nΠροκειμένου να αυξηθούν οι πιθανότητες επιτυχίας της θεραπείας, ιδανικά προσδοκούμε 8-10 ωάρια καλής ποιότητας την ημέρα της ωοληψίας. Σε κάποιους κύκλους, ενδεχομένως να υπάρχει μεγαλύτερος ή μικρότερος αριθμός ωαρίων στην ωοληψία, σε σχέση με το αναμενόμενο.\n«Ημέρα 1»: η ημέρα ελέγχου της γονιμοποίησης\nΑπό τα 8-10 ωάρια, αναμένεται τα 7 κατά μέσο όρο να γονιμοποιηθούν φυσιολογικά. Καθοριστικό παράγοντα αποτελεί η ποιότητα των ωαρίων αλλά και του δείγματος σπέρματος.\n«Ημέρα 3»: εμβρυομεταφορά στο στάδιο του μοριδίου\nΑπό τα περίπου 7 έμβρυα της 1ης ημέρας, αναμένεται η πλειονότητα να έχουν εξελιχθεί ομαλά ως την 3η ημέρα, δηλαδή ο ρυθμός των διαιρέσεων, ο αριθμός των κυττάρων και η μορφολογία τους να είναι σωστά με βάση τις διεθνείς κατευθυντήριες οδηγίες και τα κριτήρια αξιολόγησης των εμβρυολόγων. Ο γιατρός και ο εμβρυολόγος κρίνουν αν όντως είναι η πιο κατάλληλη στιγμή για την εμβρυομεταφορά.\nΜε βάση την ελληνική νομοθεσία, σε ένα κύκλο εξωσωματικής με δωρεά ωαρίων επιτρέπεται να μεταφερθούν έως 2 έμβρυα. Τα πλεονάζοντα έμβρυα, εφόσον είναι καλής ποιότητας, μπορεί να καταψυχθούν.\n«Ημέρα 5»: εμβρυομεταφορά στο στάδιο της βλαστοκύστης\nΑν τελικά αποφασιστεί να προχωρήσουμε σε καλλιέργεια βλαστοκύστης, δηλαδή να παραμείνουν τα έμβρυα σε καλλιέργεια ως την 5η ημέρα που φθάνουν στο στάδιο της βλαστοκύστης, τότε από τα 5-6 έμβρυα 3η ημέρας, αναμένεται να υπάρξουν 3-4 κατάλληλες βλαστοκύστες.\nΗ καλλιέργεια βλαστοκύστης αποτελεί και ένα κριτήριο επιλογής των καλύτερων εμβρύων. Όσα εξελιχθούν σε βλαστοκύστες είναι τα καλύτερα προς εμβρυομεταφορά. Με την καλλιέργεια βλαστοκύστης πάντως, μειώνεται σημαντικά το ενδεχόμενο να έχουμε πλεονάζοντα έμβρυα που θα μπορούσαν να καταψυχθούν. Ο γιατρός και ο εμβρυολόγος αποφασίζουν αν πρέπει να γίνει καλλιέργεια βλαστοκύστης ή όχι ώστε να αυξηθούν οι πιθανότητες επιτυχίας.


Οδόφραγμα κριτικής, ανέργων και φτωχών: «Την αλήθεια ρε! Την αλήθεια»!\nΈτσι για να συμπληρώνουμε την αλήθεια των λόγων, εντός ολίγου θα ολοκληρωθεί και η κατάκτηση κεντρικών θέσεων στη Διοίκηση του ευρωπαϊκού γίγνεσθαι με το να τεθεί επικεφαλής της ΕΚΤ Γερμανός Τραπεζίτης, μιας και προηγήθηκαν ο Γάλλος Trichet, και ο ήδη υπάρχων Ιταλός Draghi. Ας προσέξουμε όμως ότι έτσι όλες οι θέσεις-κλειδιά στην Ευρώπη θα κατέχονται από Γερμανούς – όπως είναι: α) ο Πρόεδρος του ESM Regling, β) ο Επίτροπος επί του ΠροϋπολογισμούOettinger και γ) ο Πρόεδρος του Ταμείου Εξυγίανσης των ΤραπεζώνKoenig.\n4) Η τέταρτη αλήθεια είναι ότι η νέα Διοίκηση του Προέδρου Trump έχει αναδείξει τη Γερμανία ως κυρίαρχη και επιτήδεια στην πρακτική τουαθέμιτου ανταγωνισμού, εφόσον δημιουργεί πλεονάσματα ακόμη και σε βάρος των ΗΠΑ.\nΕνταύθα άξια αναφοράς είναι και η «σύγχυση» που επικρατεί στα επίπεδα των «σοφών εγκεφάλων» που απεργάζονται και επεξεργάζονται σενάρια περί την ελάφρυνση του ελληνικού χρέους.Έτσι:\n*Ο Πέτρος Μηλιαράκης δικηγορεί στα Ανώτατα Ακυρωτικά Δικαστήρια της Χώρας και στα Ευρωπαϊκά Δικαστήρια τουΣτρασβούργου και του Λουξεμβούργου (ECHR και GC – EU).\nΕτικέτες αντιπληροφόρηση, Διεθνή, εθνικά, Ευρώπη, καπιταλισμός, κατoχικά, οικονομία, sos\nΑνώνυμος 3 Ιουνίου 2017 - 12:23 π.μ.


Survivor διαρροή 05/01 : Μεγάλη ανατροπή με τον δεύτερο υποψήφιο προς αποχώρηση. - Yousay.gr\nΠοιος θα είναι ο δεύτερος υποψήφιος προς αποχώρηση, μετά από την υποψηφιότητα της Αγγελικής Λάμπρη;\nΧτες είδαμε τους Μαχητές να επικρατούν με 10-5 των Διασήμων, όπως άλλωστε σας είχαμε ενημερώσει από το πρωί μέσα από το spoiler – διαρροή και σήμερα σας έχουμε το παρασκήνιο από τον δεύτερο αγώνα ασυλίας, πριν καλά καλά δοθεί το trailer του επεισοδίου της τρίτης στην δημοσιότητα!\nΟι πληροφορίες του Athensmagazine επιβεβαιώθηκαν 100% και σήμερα γίνεται το… θαύμα! ΝΙΚΗΤΕΣ ΟΙ ΔΙΑΣΗΜΟΙ!\nΑς πάρουμε λοιπόν ως δεδομένο πως οι Μαχητές χάνουν την ασυλία! Ποιον θα δώσουν ως υποψήφιο; Με δεδομένο ότι η Ασημίνα Ιγγλέζου έχει μια εβδομάδα ασυλία δεν μπορεί να είναι! Αν μου λέγατε να ρισκάρω θα έδινα την Σοφία Μαργαρίτη, ενώ δεν αποκλείω να είναι υποψήφιος και ο Σταμούλης! Τέλος δεν αποκλείω ως έκπληξη να δώσουν την Μαριπόζα γιατί πιστεύουν ότι έχει δυναμική έξω και θα μπορεί να πετάξει εκτός αντίπαλο παίκτη!\nΤο spoiler ωστόσο που έχει το Athensmagazine για απόψε είναι πως ο υποψήφιος προς αποχώρηση από τους Μαχητές ΔΕΝ ΘΑ ΕΙΝΑΙ ΕΝΑΣ!\nΔιαβάστε ακόμα: Άγριες Μέλισσες: Ο "Μελέτης" δίνει spoiler για τα επόμενα επεισόδια της σειράς!\nΕιρήνη Κολιδά: Επιστρέφει στο «Survivor»; «Το χρωστάω στον εαυτό μου…» (video)


ΖΕΙΔΩΡΟΝ: Η γιορτή του Αγίου Πνεύματος και η ιστορία του Ιερού Ναού της Αγίας Τριάδας Αγρινίου\nΗ γιορτή του Αγίου Πνεύματος και η ιστορία του Ιερού Ναού της Αγίας Τριάδας Αγρινίου\nΗ εορτή του Αγίου Πνεύματος,η οποία είναι κινητή.\nΕίναι πάντοτε Δευτέρα, 7 εβδομάδες μετά το Πάσχα. Η ημέρα αυτή είναι επίσημη αργία για τις δημόσιες υπηρεσίες και πολλούς εργαζόμενους γραφείου.\nΚατά την Ορθόδοξη εκκλησία «εκπορεύεται» από τον Πατέρα, ενώ κατά την Καθολική εκκλησία και από τον Υιό. Η διαφορά αυτή είναι γνωστή ως filioque(λατ. «και εκ του Υιού»),που προκάλεσε το σχίσμα των δύο εκκλησιών.\nΜεταξύ των άλλων εορτάζει και ο ναός της Αγίας Τριάδας Αγρινίου,όπου θα χοροστατήσει ο Μητροπολίτης Αιτ/νίας κ.κ. Κοσμάς\nΔιαβάστε την ιστορία του ιερού ναού της Αγίας Τριάδας Αγρινίου,στην ενορία της οποίας γεννηθήκαμε και μεγαλώσαμε\nΚι εδώ μπορείτε να διαβάσετε ένα οδοιπορικό στην Αγία Τριάδα του Μαύρικα,λίγο έξω από το Αγρίνιο\nΕτικέτες Αγία Τριάδα, Αγιο Πνεύμα, Αγρίνιο


AΡΚΑΔΙΚΟ ΒΗΜΑ-online.gr: Έκθεση Ευρωπαϊκής Γελοιογραφίας στο Ζάππειο\nΓέλιο και χαμόγελο στο Ζάππειο\nΜε τι γελάνε στη Γερμανία;\nΠως "γράφει" στο χαρτί το βρεταννικό χιούμορ;\nΠού ανθεί το πιό πικρό χιούμορ;\nΕπηρεάζει το κλίμα το ύφος της σάτιρας;\nΠοιός λαός ειδικεύεται στον αυτοσαρκασμό;\nΑυτά και άλλα παρόμοια ερωτήματα ενδεχομένως θα βρούν την απάντησή τους στην έκθεση γελοιογραφίας "η Γελοιογραφία στην Ευρώπη των 27" που θα στεγαστεί στο Ζάππειο στο διάστημα 13-25 Οκτωβρίου.\nΠρόκειται για μια έκθεση όπου όλες οι χώρες της Ευρωπαϊκής Ένωσης αντιπροσωπεύονται από τουλάχιστον έναν/μία γελοιογράφο, που έχει προτείνει η Λέσχη Ελλήνων Γελοιογράφων. Συνολικά συμμετέχουν 91 γελοιογράφοι , από τις 27 χώρες, και ο καθένας έχει συνεισφέρει με πρόσφατες γελοιογραφίες του, που δεν ξεπερνούν τις τρεις..\nΗ Ελλάδα εκπροσωπείται με 34 καλλιτέχνες, ενώ από τις άλλες 26 ευρωπαϊκές χώρες συμμετέχουν 57 γελοιογράφοι. Θέματα επικαιρότητας και ζητήματα διαρκούς ενδιαφέροντος αποτελούν την πηγή έμπνευσης των σκιτσογράφων.\nΗ πρωτοβουλία ανήκει στην Λέσχη Ελλήνων Γελοιογράφων, η οποία αφού πρωτοσυστήθηκε στο κοινό μέσω του site της (www.cartoonists.gr) ,τής έκθεσης στη Λευκάδα και της έκδοσης του λευκώματος "περιβάλλον SOS", αποφάσισε για το επόμενο βήμα της να στρέψει το βλέμμα της στους γείτονές της συναδέλφους.\nΣυνοδοιπόρος και πολύτιμος αρωγός στο φιλόδοξο εγχείρημα η Βουλή των Ελλήνων,η οποία έχει ήδη δώσει ήδη δείγμα γραφής με την έκθεση γελοιογραφίας που είχε οργανώσει το 2005 στο Σύνταγμα, ικανοποιώντας με τα υψηλά στάνταρ της τόσο τους επαγγελματίες όσο και το κοινό.\nΤο αποτέλεσμα της κοινής δράσης είναι ένα πραγματικό πανόραμα της τρέχουσας Ευρωπαικής Γελοιογραφικής Σκηνής: 91 γελοιογράφοι από τις χώρες της Ευρωπαικής Ενωσης θα δείξουν αλλά και θα δούν τις ομοιότητες και τις διαφορές τους, δείχνοντας εμπράκτως 27 τρόπους να γελάς.\nΘέματα της επικαιρότητας αλλά και ζητήματα διαρκούς ενδιαφέροντος, καρικατούρες διεθνών προσωπικοτήτων αποτελούν την πηγή έμπνευσης και έχουν κεντρίσει την πένα και το πνεύμα των Ευρωπαίων σκιτσογράφων. Τα σχόλιά τους ποικίλα, αποτυπώνουν ανάγλυφα σύγχρονους προβληματισμούς και ρίχνουν μία κριτική ματιά στα τρέχοντα παγκόσμια γεγονότα.\nΟ κάθε καλλιτέχνης με τη δική του σφραγίδα και ύφος θίγει ζητήματα που απασχολούν τον ίδιο και παράλληλα τις κοινωνίες μας. Θέματα κοινά που πιάνουν έναν γενικότερο παλμό αλλά και ειδικότερα ή και ιδιαίτερα αποτυπώνονται από τους γελοιογράφους.\nΗ Έκθεση θα πραγματοποιηθεί σε χώρους του Ζαππείου Μεγάρου και θα διαρκέσει έως τις 25 Οκτωβρίου 2008. Στα εγκαίνια θα παραβρεθούν οι περισσότεροι από τους δημιουργούς που θα φιλοξενηθούν από την Βουλή των Ελλήνων.


4YourFamily, Οικογένεια, Παιδί, Μητρότητα, Διατροφή, Ειδικές Ικανότητες - 3 “τοξικές” συζητήσεις με τα παιδιά, που πρέπει ν' αποφεύγεις!\nΠέμπτη, 15 Μάιος 2014 18:32\nΤο βλέπεις να έρχεται. Έχεις φτάσει στα όρια σου ως γονιός. Τα παιδιά σου, έχουν πατήσει κάθε ευαίσθητο σημείο και εσύ είσαι στην φάση να χάσεις την ψυχραιμία σου. Έχεις δοκιμάσει κάθε είδους “τρικ” που σου έχει προταθεί, αλλά δεν βγάζει πουθενά. Ακόμα κι εκείνα τα 10 δευτερόλεπτα που σου έχει πει ο ψυχολόγος να μετράς από μέσα σου, δεν πιάνουν τόπο. Είσαι εξοργισμένος και δεν ξέρεις πλέον πώς να συμπεριφερθείς. Σκέψου πριν μιλήσεις! Γιατί υπάρχουν 3 συζητήσεις που καλό θα ήταν ν' αποφύγεις, όταν βρεθείς σε "σύγκρουση" με τα παιδιά σου!\nΌλ' αυτά τα παραπάνω, τα έχει περάσει κάθε γονιός, ο οποίος είπε κάτι το οποίο σε χρόνο μηδέν ήθελε κιόλας να το "πάρει πίσω". Μπορείτε να διαπιστώσετε το άμεσο αποτέλεσμα στο παιδί, καθώς αυτά τα "ιδιαίτερα" λόγια βγαίνουν από το στόμα σας.\nΠαρακάτω θα βρείτε 3 συζητήσεις που πρέπει να αποφύγετε να κάνετε με το παιδιί σας, καθώς επίσης και τον τρόπο να επαναφέρετε την ηρεμία σε περίπτωση που μια συζήτηση πάει λάθος...\n1. Μα τι σου συμβαίνει επιτέλους και κάνεις τέτοια χαζά;\nΤα παιδιά παίρνουν παρορμητικές αποφάσεις, πολλές στιγμές μέσα σε μια μέρα. Το μυαλό τους ακόμα αναπτύσσεται και δεν μπορούν να αντιλιφθούν τις συνέπειες των συμπεριφορών τους. Ως ενήλικες, βλέπουμε το κακό να γίνεται και τότε τους ρωτάμε “Μα τι σου συμβαίνει επιτέλους και κάνεις τέτοια χαζά;”\nΤα παιδιά προσπαθούν να βρουν κάθε δυνατή απάντηση σε αυτήν την ντροπιαστική κατα τ’άλλα ερώτηση (γιατί τα παιδιά σας δεν είναι χαζά). Αλλά η πραγματικότητα είναι ότι τίποτα κακό δεν συμβαίνει στα παιδιά σας και δεν είναι καθόλου χαζά! Εξακολοθούν λοιπόν να αναπτύσσονται πνευματικά και κυριολεκτικά δεν έχουν τη φυσική, ούτε την πνευματική ικανότητα να σκέφτονται πραγματικά για το τι θα συμβεί, με την επιλογή τους. Μια τέτοιου είδους ερώτηση λοιπόν, δεν μπορεί να απαντηθεί.\nΑν οι λέξεις έχουν βγει από το στόμα σας είναι αργά να τις πάρετε πίσω. Αναπόφευκτα θα πρέπει να ζητήσετε συγγνώμη για τη χρήση μιας τέτοιας έκφρασης προς τα παιδιά σας.\nΑν ήσασταν στη δουλειά σας και κάποιος σας έλεγε "Μα καλά, τι στο καλό έπαθες και κάνεις τέτοια χαζά;" για κάτι που κάνατε, θα θέλατε μια συγγνώμη. Τα παιδιά μας δεν αξίζουν κάτι λιγότερο, γι’αυτό ζητήστε συγνώμη και αναδιατυπώστε την ερώτηση σας.\nΘέλουμε να κατανοήσουμε γιατί τα παιδιά μας κάνουν αυτό που κάνουν. Ο μόνος τρόπος για να αλλάξει πραγματικά η συμπεριφορά τους είναι να το συζητήσουμε μαζί τους και να βρούμε έναν καλύτερο τρόπο για να κάνει την επόμενη επιλογή. Ποτέ μην φοβάστε να ζητήσετε συγγνώμη από τα παιδιά σας. Μας κάνει πιο ανθρώπινους σε αυτά και έτσι είναι πολύ πιο εύκολο να τα προσεγγίσετε όταν σας χρειάζονται.\n2.Γιατί δεν μπορείς να είσαι σαν και τον/την...;\nΑυτή η ερώτηση σίγουρα θα “σκοτώσει” την αυτοπεποίθηση οποιουδήποτε παιδιού! Κάθε παιδί είναι μοναδικό με κάθε τρόπο. ΠΟΤΕ δεν θα γίνει όπως ο ξάδερφος του ή ο φίλος του! Πάντα θα είναι διαφορετικό κι αυτό είναι το πιο όμορφο πράγμα!\nΚαι πάλι απολογηθείτε. Αφήστε το παιδί σας να καταλάβει ότι δεν το εννούσατε και ότι αντιλαμβάνεστε την μοναδικότητα του καθώς επίσης το αγαπάτε γι’αυτό που είναι. Εξηγήστε του ότι δεν θέλετε να είναι σαν κάποιον άλλο.\n3.Είμαι τόσο θυμωμένος μαζί σου που θα....(βάλτε ότι σας βολεύει)\nΣυχνά, παίρνουμε γρήγορες αποφάσεις με τα παιδιά μας. Τα νεύρα μας έχουν σπάσει. Ο εγκέφαλός μας είναι σε υπερλειτουργία και βγάζουμε άδικα συμπεράσματα. Τα έχουμε τιμωρήσει ή έχουμε πει κάτι και στη συνέχεια είμαστε αναγκασμένοι να βρούμε έναν τρόπο να τα “μπαλώσουμε”.\nΦανταστείτε τα λόγια σας σαν ένα μαστίγιο στα χέρια σας. Κάθε σκληρή λέξη είναι ένα χτύπημα προς την ψυχή των παιδιών σας. Όταν τα παιδιά μας παίρνουν απογοητευτικές αποφάσεις, θέλουμε να κατανοήσουμε τον αντίκτυπο. Θέλουμε να να κατανοήσουν ότι οι αποφάσεις φέρουν συνέπειες και οι συνέπειες αυτές φέρουν βάρος.\nΜην απειλείτε τα παιδιά αν πραγματικά δεν έχετε σκοπό, ούτως ή άλλως, ν' ακολουθήσετε αυτό που λέτε. Τα παιδιά μαθαίνουν τα όρια πολύ γρήγορα και θα ξέρουν πως δεν έχετε σκοπό να πραγματοποιήσετε την απειλή σας. Το αποτέλεσμα είναι να χάνετε την “εξουσία”.\nΣταματήστε και σκεφτείτε, προτού πείτε κάτι που θα μετανιώσετε. Αν πείτε κάτι πάνω στα νεύρα σας το οποίο δεν θα ακολουθήσετε τότε θα πρέπει να επαναδιατυπώσετε την απόφαση σας. Τα παιδιά μπορούν πολύ εύκολα να βρουν "τρύπες" στην... πανοπλία σας και θα "χτυπούν" μέχρι να γίνει το δικό τους, γνωρίζοντας ότι η πίεση θα σπάσει!\nΤο καλύτερο πράγμα που μπορείτε να κάνετε για τη σχέση σας με τα παιδιά σας είναι να δημιουργήσετε σαφή και υγιή όρια. Τα παιδιά θα γνωρίσουν πού τα όρια είναι δυσδιάκριτα, θα εξετάσουν και θα πιέσουν για να βεβαιωθούν ότι τα όρια είναι ασφαλή. Όταν στέκεστε σαν γονιός ξανά και ξανά στο ίδιο μέρος, αυτό δείχνει στο παιδί σας ότι πιστεύετε στην απόφασή σας και κανείς δεν μπορεί να την αλλάξει.\nΠερισσότερα σε αυτή την κατηγορία: « Εφηβεία: Μια βασανιστική αλλά απαραίτητη μετάβαση\tΕπαγγελματικός προσανατολισμός. Πως να στηρίξετε τα παιδιά σας »


Αρχική σελίδαΕιδήσειςΤΡΟΜΕΡΟ: ΜΠΗΚΑΝ ΣΤΑ ΜΕΛΙΣΣΙΑ ΓΙΑ ΝΑ ΤΑ ΣΚΟΤΩΣΟΥΝ\nΜπήκαν στα μελίσσια, όχι για να κλέψουν, αλλά για να τα σκοτώσουν, αφήνοντας πίσω τους χιλιάδες νεκρές μέλισσες. Όλα συνέβησαν μια ημέρα στα Ψαχνά της Κεντρικής Εύβοιας.\nΔύο ανήλικοι μικρής ηλικίας 13 και 14 χρονών, μπήκαν κρυφά μέσα στο περιφραγμένο χώρο που διατηρούσε μελισσοκόμος τα μελίσσια του, και του τα σκότωσαν 30 μελίσσια. Τα παιδιά ήταν ξαδέλφια, ο ένας ηταν Έλληνας και ο άλλος Αλβανικής καταγωγής. Ο μελισσοκόμος προχώρησε κατευθείαν σε καταγγελία, για φθορά ξένης περιουσίας, και μετά απο διεξοδική έρευνα της αστυνομίας οι δράστες βρέθηκαν και θα οδηγηθούν στη δικαιωσύνη.\nΗ δικογραφία που σχηματίστηκε, εμπίπτει κατηγορίες και στους γονείς, για παραμέληση εποπτείας ανηλίκων. Αξίζει να αναφέρουμε ότι το περιστατικό έγινε τον Οκτώμβριο, αλλά πήρε αρκετά μεγάλες διαστάσεις την τελευταία εβδομάδα. Είναι λυπήρο να συμβαίνουν τέτοιες αποτρόπαιες πράξεις, στον μόχθο του μελισσοκόμου, και σε ένα τόσο ιερό έντομο που ειναι η μέλισσα\nΔε γνωρίζουμε για ποιόν ακριβώς λόγω έκαναν τα παιδιά κάτι τόσο άσχημο, ωστόσο η τιμωρία τους πρέπει να ειναι παραδειγματική, για να αποτρέψουμε παρόμοια εγκλήματα στο μέλλον.


Βραζιλία: Μοντέλο με 8 «συζύγους» προσπαθεί να αποκτήσει παιδί κάνοντας σεξ κυκλικά με όλες | HuffPost Greece ΔΙΕΘΝΕΣ\n«Δεν έχω κάποια αγαπημένη σύζυγο για να συμβεί αυτό, το αφήνουμε να συμβεί φυσιολογικά», λέει.\n18/05/2022 13:38 EEST\nΟ Βραζιλιάνος Αρθούρ Ο Ούτσο, έγινε πρωτοσέλιδο τον περασμένο μήνα, όταν έγινε γνωστό ότι είναι πολυγαμικός και συζεί στο ίδιο σπίτι με τις εννέα «συζύγους» του.\nΗ αντισυμβατική συμβίωση έχει προσελκύσει το ενδιαφέρον του τοπικού και διεθνούς Τύπου, ενώ στο Instagram ο Αρθούρ έχει περισσότερους από 104.000 followers. Σε πολλές φωτογραφίες, εμφανίζονται όλοι μαζί να ξεκουράζονται στο σπίτι ή να διασκεδάζουν σε παραλίες, κλαμπ και άλλες δραστηριότητες.\nΗΠΑ: Άνδρας που κατηγορείται για τη δολοφονία της συζύγου του κέρδισε τις προκριματικές εκλογές


Ξύλο - ΕΜΥΛΚΑ Α.Ε.\nSMALTOLUX extra ΣΤΙΛΠΝΟ\nΝέας γενιάς γυαλιστερή ριπολίνη υψηλών προδιαγραφών, κατάλληλη για εσωτερική και εξωτερική χρήση, με χαμηλή περιεκτικότητα VOC και χαμηλότερη οσμή κατά την εφαρμογή. Ιδανικό για εφαρμογή σε ξύλινες και μεταλλικές επιφάνειες. Προσφέρει τέλειο φινίρισμα και εξαιρετικές μηχανικές αντοχές.\nΔιατηρεί τη γυαλάδα και παρουσιάζει υψηλή αντοχή στο νερό. Aποτελεί ιδανική λύση για φρεσκαρίσματα λόγω της υψηλής καλυπτικότητας. Απλώνει θαυμάσια και δουλεύεται εύκολα. Παρουσιάζει αυξημένη αντοχή στο κιτρίνισμα και πολύ καλό στέγνωμα. Δεν περιέχει μόλυβδο και χρωμικά.\nΓια αποφυγή κιτρινίσματος σε εσωτερικούς χώρους χωρίς φως, χρησιμοποιείστε τη ριπολίνη νερού SMALTOLUX hydro HIGH GLOSS.\nΑποχρώσεις : Διατίθεται σε λευκό, Έτοιμες αποχρώσεις και χιλιάδες αποχρώσεις μέσω του συστήματος δημιουργίας αποχρώσεων ΧΡΩΜΑΤΙΚΕΣ ΔΙΑΘΕΣΕΙΣ της VECHRO.\nSMALTOLUX HYDRO Οικολογικό\nΓΕΝΙΚΑ ΧΑΡΑΚΤΗΡΙΣΤΙΚΑ Άοσμη, υδατοδιαλυτή, Πολυουρεθανική Ακρυλική οικολογική και υποαλλεργική ριπολίνη υψηλής ποιότητας με εξαιρετική αντιμυκητιακή δράση (βακτήρια και μύκητες). Λερώνεται δύσκολα και καθαρίζει πολύ εύκολα εξασφαλίζοντας πιο καθαρούς και υγιεινούς χώρους. Εφαρμόζεται σε ξύλο, μέταλλο, γυαλί, αλουμίνιο, σκληρό PVC, κλπ. Δεν κιτρινίζει και προσφέρει σκληρό και ελαστικό φινίρισμα με βελούδινη υφή. Έχει μεγάλη απόδοση και καλυπτικότητα. Δουλεύεται πολύ εύκολα χωρίς να λερώνει και απλώνει θαυμάσια. Παρουσιάζει σημαντικά μεγαλύτερο ανοικτό χρόνο δουλέματος (open time) από άλλες ριπολίνες νερού, διευκολύνοντας την εφαρμογή ιδιαίτερα τους ζεστούς μήνες. Η ειδική της σύνθεση προσφέρει εξαιρετική πρόσφυση και αντοχές σε επιφάνειες με παλαιά βερνικοχρώματα. Δεν παρουσιάζει κολλητικότητα μετά το στέγνωμα. Είναι ελεγμένη και πιστοποιημένη σύμφωνα με το πρότυπο ΕΝ 71-3 για τη μη μετανάστευση βαρέων μετάλλων σε παιχνίδια και παιδικά έπιπλα.\nH Smaltolux hydro είναι διανική για τη βαφή επιφανειών όπου απαιτούνται περισσότερο ασηπτικές συνθήκες και υγιεινοί χώροι, όπως :\n* Νοσοκομεία, μονάδες εντατικής θεραπείας, χειρουργεία, μαιευτήρια, θάλαμοι παρακολούθησης νεογνών, μικροβιολογικά εργαστήρια, ιατρεία\n* Σχολεία, παιδικοί σταθμοί, γηροκομεία\n* Ξενοδοχεία και άλλα τουριστικά καταλύματα\n* Χώροι μεγάλου συχνοτισμού (δημόσια κτίσια, αεροδρόμια, εστιατόρια, κινηματογράφοι, καφέ, χώροι εργασίας κλπ)\n* Ζυθοποιϊες, αλευροβιομηχανίες, φούρνοι, χώροι προετοιμασίας catering, μαγειρεία\n* Φαρμακαποθήκες και αποθήκες και χώροι επεξεργασίας τροφίμων\n* Γυμναστήρια και άλλοι κλειστοί χώροι άθλησης\nΑποχρώσεις : GLOSS – SATIN: Λευκό, Έτοιμες αποχρώσεις και χιλιάδες αποχρώσεις μέσω του συστήματος ΧΡΩΜΑΤΙΚΕΣ ΔΙΑΘΕΣΕΙΣ της VECHRO. VELVET: Λευκό\nΟικολογικό ακρυλικό υδατοδιαλυτό αστάρι πολλαπλών χρήσεων ιδανικό για εσωτερική χρήση. Η ειδική σύνθεσή του δίνει άριστα αποτελέσματα και σε εξωτερικές επιφάνειες. Παρουσιάζει μεγάλη πρόσφυση πάνω σε ξύλα, MDF, νοβοπάν, επιφάνειες βαμμένες με λαδομπογιά, μεταλλικές επιφάνειες, αλουμίνιο, γαλβανιζέ, γυαλί, σκληρό PVC.\nΑποτελεί ιδανικό υπόστρωμα, για τις υδατοδιαλυτές ριπολίνες SMALTOLUX hydro, αυξάνοντας την απόδοση και ενισχύοντας τις ιδιότητές τους. Δίνει επιφάνεια με μεγάλες αντοχές και ανθεκτικότητα συγκρινόμενη με τις συνηθισμένες βελατούρες και αστάρια μετάλλου. Εφαρμόζεται ευχάριστα λόγω της χαμηλής οσμής του. Δουλεύεται πολύ εύκολα και απλώνει θαυμάσια χωρίς να λερώνει.\nΑποχρώσεις : Διατίθεται σε λευκό. Να αποφεύγεται ο χρωματισμός του με βασικά χρώματα πλαστικού ή ακρυλικού. Μπορεί να χρωματιστεί σε ανοιχτές αποχρώσεις μόνο με το σύστημα ΧΡΩΜΑΤΙΚΕΣ ΔΙΑΘΕΣΕΙΣ της VECHRO.


Στα 7.108 τα νέα κρούσματα – 93 νεκροί και 612 διασωληνωμένοι - Νεοδημοκρατικά\nΑρχική » Στα 7.108 τα νέα κρούσματα – 93 νεκροί και 612 διασωληνωμένοι\nΣτα 7.108 τα νέα κρούσματα – 93 νεκροί και 612 διασωληνωμένοι\nΔραματική η κατάσταση στα νοσοκομεία που ασφυκτιούν από ελλείψεις\nΣυνεχίζεται η ανοδική πορεία της πανδημίας, με τον ΕΟΔΥ να ανακοινώνει σήμερα 7.108 τα νέα κρούσματα, 93 νεκρούς και 612 διασωληνωμένους.\nΗ κατάσταση στα νοσοκομεία της χώρας παραμένει δραματική, με πολλούς ασθενείς να διασωληνώνονται εκτός ΜΕΘ, ενώ το σύστημα υγείας ασφυκτυά εξαιτίας των δραματικών ελλείψεων.\n«Τα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 7.108, εκ των οποίων 12 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 901.661\n(ημερήσια μεταβολή +0.8%), εκ των οποίων 50.6% άνδρες. Με βάση τα επιβεβαιωμένα κρούσματα των τελευταίων 7 ημερών, 96 θεωρούνται σχετιζόμενα με ταξίδι από το εξωτερικό και 2.295 είναι σχετιζόμενα με ήδη γνωστό κρούσμα.\nΟ αριθμός των ασθενών που νοσηλεύονται διασωληνωμένοι είναι 612 (60.1% άνδρες). Η διάμεση ηλικία τους είναι 65 έτη. To 80.7% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι, 499 (81.54%) είναι ανεμβολίαστοι ή μερικώς εμβολιασμένοι και 113 (18.46%) είναι πλήρως εμβολιασμένοι. Από την αρχή της πανδημίας έχουν εξέλθει από τις ΜΕΘ 3.469 ασθενείς. Οι εισαγωγές νέων ασθενών Covid-19 στα νοσοκομεία της επικράτειας είναι 490 (ημερήσια μεταβολή +19.8%). Ο μέσος όρος εισαγωγών του επταημέρου είναι 434 ασθενείς. Η διάμεση ηλικία των κρουσμάτων είναι 38 έτη (εύρος 0.2 έως 106 έτη), ενώ η διάμεση ηλικία των θανόντων είναι 78 έτη (εύρος 0.2 έως 106 έτη)».\nΑΠΙΣΤΕΥΤΟ: «Με ένα τηλεφώνημα στην… Μαρέβα ήρθαν στην Ελλάδα χιλιάδες Αφγανοί πρόσφυγες» – Τι υποστηρίζει το Politico